title: Kalle Peronkoski

text: Peronkoski aloitti elokuva-alalla 1930-luvun alussa kamera-assistenttina. Hänen ensimmäinen ohjauksensa oli lyhytelokuva "Pellon perkaajia ja karjan kaitsijoita" (1937). Ensimmäisessä "Lapatossussakin" (1937) hän toimi kamera-assistenttina, mutta kolmannessa, "Tavaratalo Lapatossu & Vinskissä" (1940), pääkuvaajana. Sotien aikana hän toimi TK-kuvaajana.


title: Kalle Peronkoski

text: Peronkoski sai Jussi-palkinnon elokuvien "Naiskohtaloita" (palkittu 1948), "Silja – nuorena nukkunut" (palkittu 1956) ja "Mies tältä tähdeltä" (palkittu 1959) kuvauksesta. Kunniamaininnan hän sai 1946 elokuvasta "Menneisyyden varjo".


title: Kotitapaturma

text: Kotitapaturma on kotona, kodin piha-alueella, loma-asunnossa, kesämökillä tai muussa asunnossa sattuva tapaturma. Fyysisen vamman aiheuttaneita kotitapaturmia sattui 15 vuotta täyttäneille suomalaisille vuoden 2009 aikana noin 321 000, mikä oli 29 % kaikista tapaturmista. Kotitapaturman uhriksi joutui noin 270 000 henkilöä eli noin 6,4 % 15 vuotta täyttäneestä Suomen väestöstä.


title: Kotitapaturma

text: Koti- ja vapaa-ajan tapaturmien arveltiin sosiaali- ja terveysministeriössä vuonna 2002 tehdyn selvityksen mukaan aiheuttavan Suomessa vuositasolla noin neljän miljardin euron kustannukset.


title: Kotitapaturma

text: Eniten kotitapaturmia sattuu huolto-, korjaus- ja rakennustöissä. Huolto-, korjaus- ja rakennustöissä kotitapaturmat sattuvat pääosin miehille. Naisille kotitapaturmia sattuu eniten ruoanlaiton tai muun kotona liikkumisen yhteydessä ulko- tai sisätiloissa. Yleisimpiä kotitapaturmien sattumistapoja ovat kaatumiset ja liukastumiset, satuttamiset teräviin esineisiin ja kuumassa lämpötilassa polttaminen.


title: Kotitapaturma

text: Kotiympäristössä ihminen itse voi ratkaisevasti vaikuttaa omaan ja läheistensä turvallisuuteen. Kotona painottuu oman toiminnan merkitys turvallisuuden luomiseksi tai vaarantamiseksi.


title: Kotitapaturma

text: Kotitapaturmien ehkäisykampanjan taustalla on viranomaisia ja järjestöjä, jotka haluavat vaikuttaa siihen, että suomalaiset eivät olisi tapaturmatilastoissa Euroopan kärkikastia. Kampanja on pyrkinyt edistämään suomalaisen vapaa-ajan turvallisuutta toistakymmentä vuotta. Kampanja on tuottanut materiaaleja sekä suurelle yleisölle että sellaisille ihmisille, jotka ammatikseen voivat edistää ihmisten turvallisuutta.


title: Kotitapaturma

text: Kotitapaturmien ehkäisykampanja tarjoaa tapaturma-aiheisiin liittyviä esitteitä, tarkistuslistoja, tiedotteita ajankohtaisista asioista ja muuta materiaalia. Kotitapaturmien ehkäisykampanja on talvisin mukana järjestämässä Pysy pystyssä -kampanjaa.


title: Kotitapaturma

text: Kotitapaturmien ehkäisykampanjan taustalla olevat tahot: Finanssialan Keskusliitto, Maanpuolustuskoulutusyhdistys, Sisäasiainministeriön pelastusosasto, Sosiaali- ja terveysministeriö, Suomen Kuntaliitto, Suomen Pelastusalan Keskusjärjestö, Suomen Pelastusalan Keskusjärjestö, Suomen Punainen Risti, Terveyden edistämisen keskus ja Terveyden ja hyvinvoinnin laitos.


title: KNM Nordkyn (F309)

text: KNM Nordkyn (viirinumero F309) oli Britannian Kuninkaallisen laivaston Norjan laivastolle toisessa maailmansodassa lainaama Flower-luokan korvetti "HMS Buttercup".


title: KNM Nordkyn (F309)

text: "HMS Buttercupin" palvelukseen otto viivästyi, koska se varustettiin miinanraivauskalustolla. Alus sijoitettiin 23. huhtikuuta 1942 valmistuessa Vapaan Belgian laivaston muodostamaan osastoon."HMS Buttercup" lainattiin 20. joulukuuta 1944 Norjan laivastolle korvaamaan tuhoutunut Castle-luokan korvetti "KNM Tunsberg Castle". se palveli 15. helmikuuta 1945 alkaen Liverpoolin saattajaosastossa aina 8. toukokuuta saakka. Alus lähti 13. toukokuuta 1945 Osloon ja Norjan hallitus lunasti aluksen 1946. Se nimettiin 10. elokuuta "KNM Nordkynniksi". Alus luokiteltiin 1950 fregatiksi, jolloin sen viirinumeroksi tuli F309.


title: KNM Nordkyn (F309)

text: Alus myytiin marraskuussa 1957 Thor Dahl Whaling Companylle, joka muutti sen valaanpyyntialukseksi nimettynä "Thorikseksi". Se myytiin romutettavaksi kesäkuussa 1969.


Top Ranking Eric and the Astronauts in Babylon oli suomalainen reggae-yhtye, joka teki yhden pitkäsoiton Johanna-levymerkille.


title: Nauhahait

text: Nauhahait ("Proscylliidae") on lämpimissä vesissä elävä luomihaikaloihin kuuluva heimo.


title: Nauhahait

text: Nykyisin eläviin nauhahaihin kuuluu kuusi lajia neljässä suvussa. Hoikkanauhahai ("Gollum attenuatus") luetaan toisinaan kuuluvaksi okahammashaiden heimoon. Lajit ja suvut ovat:


title: Nauhahait

text: Hampaiden perusteella nauhahaihin kuuluvien lajien fossiileja on löydetty muun muassa Britanniasta. Tällaisia jurakaudelle ajoitettuja sukuja ovat esimerkiksi "Praeoproscyllium" ja "Eypea". Mioseeni- ja plioseenikaudelle ajoitettuja "Proscyllium"-suvun fossiileja on löydetty Yhdysvaltain itäosista.


title: Nauhahait

text: Nauhahait elävät läntisellä Pohjois-Atlantilla Floridan ja Kuuban välisellä alueella. Lisäksi lajeja elää myös Afrikassa ja indoläntisellä Tyynellämerellä. Kalat elävät lämpimissä ja trooppisissa merissä usein lähellä pohjaa. Nauhahait elävät yleensä 50–700 metrin syvyydellä merenpinnasta.


title: Nauhahait

text: Nauhahailajeja voidaan pitää kissahaiden ja koirahaiden välimuotona. Ne ovat pieniä haita ja suurin laji hoikkanauhahai saavuttaa noin metrin pituuden. Ruumiinrakenteeltaan kalat ovat hoikkia ja silmät ovat soikeat. Lajeilla on kaksi selkäevää, jotka ovat suhteellisen matalat. Eräillä suvuilla pyrstöevä on nauhamainen ja kaikilla lajeilla pyrstöevässä on lovi. Nauhahaiden hampaat ovat pienet ja niiden ravinto koostuu pienistä kaloista ja selkärangattomista eläimistä.


title: Liikuntatapaturma

text: Liikuntatapaturma on ohjattua tai vapaamuotoista liikuntaa harrastettaessa sattunut tapaturma. Liikuntatapaturmien seuraukset ovat tuoreeltaan harvoin vakavia, mutta saattavat altistaa myöhemmin erityisesti alaraajojen nivelrikkomuutoksille. Myös vanhojen vammojen uusiutumiset ovat yleisiä, ja neljännes kaikista vammoista onkin uusiutuneita.


title: Liikuntatapaturma

text: Suomalaisille aiheutuu vuosittain lähes 350 000 fyysistä vammaa liikuntatapaturmissa. Liikuntatapaturmat ovat yleisin tapaturmatyyppi länsimaisissa yhteiskunnissa: Suomessa noin kolmannes lievistä tapaturmista sattuu nimenomaan liikunnan parissa. Joka vuosi keskimäärin 6,9 % 15 vuotta täyttäneistä suomalaisista joutuu liikuntatapaturmaan.


title: Liikuntatapaturma

text: Eri liikuntamuotojen välillä on selviä eroja tapaturmariskissä. Yleisimmin liikuntavammat syntyvät voimistelu- tai palloiluhalleissa, ja tapaturmariski kasvaa, kun kontaktit toisiin liikkujoihin lisääntyvät. Hyöty- ja harrasteliikunta on yleensä melko turvallista: asiointi- ja työmatkaliikunnassa riski on 0,3 ja harrasteliikunnassa 0,7 vammaa tuhatta harrastetuntia kohden. Tapaturmariski on huomattavan paljon suurempi kunto- ja kilpaurheilussa, noin 3,1 vammaa tuhatta harrastetuntia kohden.


title: Liikuntatapaturma

text: Lajeista erityisen riskialttiita ovat esimerkiksi squash, suunnistus, salibandy sekä tietyt kamppailulajit. Määrällisesti eniten urheiluvammoja aiheuttavat jalkapallo, lenkkeily, kuntokävely ja salibandy, joita harrastetaan laajalti Suomessa.


title: Liikuntatapaturma

text: Väestöryhmien välillä on eroja siinä, kuinka paljon ja millaisia liikuntatapaturmia sattuu. Nuoret miehet ovat selvästi useimmin alttiina liikuntatapaturmille. Riskit ovat suurimmat 15−34-vuotiailla, joilla liikunta on intensiivisimmillään.


title: Time (yhtye)

text: Time on suomalainen yhtye, joka teki yhden Kaj Westerlundin tuottaman albumin PSO:n levymerkille Tilt


title: Koripallon Slovenian cup

text: Slovenian cup on vuosittainen koripalloturnaus, johon osallistuvat Slovenian liigan joukkueet. Cupin menestynein seura on KK Union Olimpija, jolla mestaruuksia on 19. Ainoastaan kolme kertaa mestaruus on mennyt jollekin muulle joukkueelle.


title: Järvikylä (Espoo)

text: Järvikylä () on Espoon ja Kirkkonummen rajalla sijaitseva kylä.


title: Järvikylä (Espoo)

text: Järvikylä on Espoonkartanon osa-alue ja kylä kuuluu Suur-Kauklahteen.


title: Järvikylä (Espoo)

text: Järvikylän alueella on kuvattu useita suomalaisia elokuvia sekä sarjoja.


title: Navoiyn alue

text: Navoiyn alue () on hallinnollinen alue Uzbekistanin keskiosassa. Alueen pinta-ala on 109 375 neliökilometriä, ja vuonna 2009 siellä oli 845 300 asukasta. Alueen pääkaupunki on Navoiy. Navoiyn alue rajoittuu pohjoisessa Kazakstaniin, idässä Jizzaxin alueeseen, etelässä Samarkandin, Qashqadaryon ja Buharan alueisiin sekä lännessä Karakalpakian tasavaltaan. Kyzylkumin autiomaa vie suuren osan alueen pinta-alasta.


title: Urban Lindgren

text: Erik Urban Lindgren (s. 18. huhtikuuta 1973 Morajärvi) on ruotsalainen entinen hiihtäjä. Hän edusti seuratasolla Piteå Elit SK:ta.


title: Urban Lindgren

text: Lindgren kilpaili maailmancupissa vuosina 1995–2001. Hän oli palkintopallilla kahdessa viestikilpailussa, mutta ei selvinnyt kolmen parhaan joukkoon yhdessäkään henkilökohtaisessa kisassa. Lindgrenin paras sijoitus kokonaiskilpailussa oli 35. kaudelta 1999–2000.


title: Urban Lindgren

text: Lindgren osallistui MM-kisoihin kerran, vuonna 2001. Tuolloin hän oli mukana maansa hopeaa voittaneessa viestijoukkueessa, jonka lisäksi hän sijoittui 30 kilometrin matkalla neljänneksitoista ja 15 kilometrillä 25:nneksi. Lindgren kilpaili myös seuraavan vuoden olympialaisissa, joissa hän oli 15 kilometrin matkalla seitsemästoista ja mukana maansa kolmanneksitoista sijoittuneessa viestijoukkueessa.


title: Tahririn aukio

text: Tahririn aukio ( ("Mīdān at-Taḥrīr" ), ) on Egyptin pääkaupungin Kairon keskustassa sijaitseva tori. Aukio on ollut useiden politiikan tapahtumien näyttämö. Egyptiläiset juhlivat siellä monarkian kaatumista vuoden 1952 vallankumouksessa ja se oli vuoden 2011 vallankumouksen keskipiste.


title: Tahririn aukio

text: Aukio syntyi 1800-luvulla, kun Kairoa kehitettiin "Niilin Pariisiksi". Tuolloin aukio oli palatsialueen keskus. Nykyisen nimensä aukio sai 1954, kun se nimettiin vuoden 1952 vallankumouksen jälkimainingeissa "Ismailian aukiosta" "Tahririn aukioksi" ().


title: Tahririn aukio

text: Aukion laidoilla sijaitsevat muun muassa Egyptiläinen museo, Arabiliiton päämaja ja kansallisdemokraattisen puolueen päämaja, joka poltettiin vuoden 2011 vallankumouksen yhteydessä. Aukiolla sijaitsee myös Omar Makramin patsas.


title: Andreas Ertl

text: Andreas Ertl (s. 30. syyskuuta 1975 Lenggries) on saksalainen entinen alppihiihtäjä. Hän edusti seuratasolla SC Lenggriesiä.


title: Andreas Ertl

text: Ertl kilpaili maailmancupissa vuosina 1994–2006. Hänen paras sijoituksensa maailmancupin osakilpailussa on yhdestoista sija Alta Badian suurpujottelusta 2002.


title: Andreas Ertl

text: Ertl oli alppiyhdistetyssä juniorien MM-kisojen toinen vuonna 1994. Hän osallistui MM-kisoihin ensimmäistä kertaa vuonna 1996. Tuolloin Ertl oli kahdeskymmenes suurpujottelussa, mutta keskeytti pujottelussa jo ensimmäisellä kierroksella. Hän osallistui samoihin lajeihin myös Sestrieressä 1997, mutta ei päässyt tuolloin kummassakaan maaliin saakka. Ertl sai parhaan henkilökohtaisen MM-sijoituksensa Vailin kisoissa 1999, joissa hän oli alppiyhdistetyssä yhdeksäs. Hän ei saanut tuloksia vuosien 2001 eikä 2003 kisoissa, mutta oli supersuurpujottelun kahdeskymmenesyhdeksäs Bormion kisoissa 2005. Ertl oli samoissa kisoissa voittamassa kultaa joukkuekilpailusta.


title: Andreas Ertl

text: Myös Andreaksen sisko Martina oli alppihiihtäjä.


title: KNM Eglantine (K197)

text: KNM Eglantine (viirinumero K197) oli Britannian Kuninkaallisen laivaston vuonna 1941 valmistunut ja myöhemmin Norjan laivastolle toisessa maailmansodassa lainaama Flower-luokan korvetti "HMS Eglantine".


title: KNM Eglantine (K197)

text: Alus tilattiin 8. huhtikuuta 1940 Belfastista Pohjois-Irlannista Harland & Woffilta. Sen köli laskettiin 16. tammikuuta 1941 telakkanumerolla 1106 ja alus laskettiin vesille 11. kesäkuuta. Alus valmistui vielä samana vuonna 27. elokuuta.


title: KNM Eglantine (K197)

text: "KNM Eglantine" palveli palvelukseen otostaan 29. marraskuuta 1944 saakka Liverpoolin saattajaosastossa. Joulukuusta alkaen alus palveli Murmanskiin ja myöhemmin Kirkkoniemeen sijoitettuna Norjan koillisrannikolla.


title: KNM Eglantine (K197)

text: Norjan hallitus lunasti 1946 aluksen ja nimesi sen "KNM Sørøyaksi" 10. elokuuta. Aluksen päätehtävänä oli kalastusalueiden valvonta. Alus luokiteltiin 1950 fregatiksi, jolloin sen viirinumeroksi tuli F308. Se myytiin elokuussa 1956 Thor Dahl Whaling Companylle.


title: KNM Eglantine (K197)

text: Alus muutettiin Framnäs Mekaniske verkstedissä Sandefjordissa valaanpyyntialukseksi, jolloin siihen asennettiin voimanlähteeksi dieselmoottori. Alus valmistui marraskuussa 1957, jolloin se nimettiin "Thorglimtiksi". Aluksen viimeinen pyyntikausi antarktiksella oli 1967-1968, minkä jälkeen se makasi ankkurissa Sandefjordissa toukokuusta 1968 kesäkuuhun 1969. Se myytiin romutettavaksi Grimstadiin.


title: Jan Blokhuijsen

text: Jan Blokhuijsen (s. 1. huhtikuuta 1989 Langedijk, Pohjois-Hollanti) on alankomaalainen pikaluistelija.


title: Jan Blokhuijsen

text: Blokhuijsen voitti junioreiden maailmanmestaruuden joukkuekilpailussa Innsbruckissa 2007 sekä yleisluistelussa ja joukkuekilpailussa Changchunissa 2008. Hän sai Vancouverin olympialaisissa 2010 pronssia joukkuekilpailussa ja sijoittui samana vuonna viidenneksi yleisluistelun EM- ja MM-kilpailuissa. Vuonna 2011 hän sai EM-kilpailuissa hopeaa ja yleisluistelun MM-kisoissa pronssia. Matkakohtaisissa MM-kilpailuissa hän sai pronssia joukkuetakaa-ajossa. Vuonna 2012 hän saavutti hopeaa EM-kilpailuissa ja yleisluistelun MM-kilpailuissa sekä voitti joukkuetakaa-ajon maailmanmestaruuden. Hän sai EM-hopeaa jälleen 2013. Hän voitti samana vuonna joukkuetakaa-ajon maailmanmestaruuden.


title: Jan Blokhuijsen

text: Blokhuijsen voitti Euroopan-mestaruuden Hamarissa 2014. Hän voitti Sotšin olympialaisissa kultaa joukkuetakaa-ajossa ja sai hopeaa 5 000 metrillä ajalla 6.15,71. Kauden päätteeksi hän saavutti hopeaa yleisluistelun MM-kilpailuissa Heerenveenissä. Vuonna 2016 hän sai yleisluistelun EM-pronssia Minskissä ja voitti joukkuetakaa-ajon maailmanmestaruuden Kolomnassa. Hän sai samana talvena yleisluistelun MM-pronssia Berliinissä. Hän saavutti yleisluistelun EM-hopeaa Heerenveenissä 2017. Hän voitti samana talvena joukkuetakaa-ajon maailmanmestaruuden Gangwonissa ja sai yleisluistelun MM-pronssia Hamarissa.


title: Jan Blokhuijsen

text: Blokhuijsen voitti yhteislähdön ja joukkuetakaa-ajon Euroopan-mestaruuden Kolomnassa 2018. Pyeongchangin olympialaisissa 2018 hän sai pronssia joukkuetakaa-ajossa ja sijoittui 5 000 metrillä seitsemänneksi.


title: Roschier

text: Roschier (ruots. [roššär]) on seuraavien henkilöiden sukunimi:


title: Cleveland Rebels

text: Cleveland Rebels oli vuosina 1946–1947 toiminut BAA:ssa pelannut koripalloseura. Seuran kotipaikkana toimi Cleveland.


title: Cleveland Rebels

text: Seura perustettiin vuonna 1946. Rebels voitti kaudella 1946–1947 puolet runkosarjan otteluista ja sijoittui läntisen divisioonan kolmanneksi. Pudotuspeleissä joukkue kohtasi New York Knickerbockersin, jolle Rebels hävisi otteluvoitoin 2–1. Kauden jälkeen seuran toiminta lopetettiin.


title: Detroit Falcons (koripalloseura)

text: Detroit Falcons oli vuosina 1946–1947 toiminut BAA-seura.


title: Detroit Falcons (koripalloseura)

text: Seura perustettiin vuonna 1946. Falcons osallistui juuri perustettuun BAA:han. Ensimmäisellä kaudella joukkue sijoittui läntisen divisioonan neljänneksi, eikä päässyt pudotuspeleihin. Ainoastaan yhden kauden jälkeen Falcons lopetti toimintansa.


title: Moreno

text: Moreno on muun muassa seuraavien henkilöiden sukunimi:


title: Uzda

text: Uzda (, ) on pieni kaupunki ja hallinnollinen piiri () Valko-Venäjän Minskin alueella.


title: Uzda

text: Uzdan kaupunki sijaitsee linnuntietä 54 kilometriä pääkaupunki Minskistä etelälounaaseen. Kantatie P68 vie Uzdasta luoteeseen moottoritielle M1 () ja itään Minskistä Slutskiin johtavalle P23-kantatielle. Itämereen laskeva Niemen-joki saa alkunsa Uzdan kaupungin itäpuolelta.


title: Uzda

text: Vuoden 2009 väestönlaskennan mukaan Uzdan kaupungissa asui 9 684 ja koko Uzdenskin piirissä 23 657 ihmistä.


title: Tonislav Hristov

text: Tonislav Hristov (s. 18. joulukuuta 1978 Vratza, Bulgaria) on bulgarialainen, Suomessa työskentelevä elokuvaohjaaja. Hän on ohjannut useita dokumentteja YLEn Asiaohjelmille. Hristovin ensimmäinen pitkä dokumenttielokuva "Sinkkuelämän säännöt" esitettiin DocPoint-festivaalilla 2011 ja se tuli elokuvateattereihin 1.4.2011 .


title: CD4

text: CD4 on ihmisen geeni, joka vaikuttaa esimerkiksi T-solujen, monosyyttien ja makrofagien syntymiseen. Se löydettiin 1970-luvun lopulla ja tunnettiin aluksi nimillä Leu-3 ja T4. Se nimettiin CD4:ksi vuonna 1984.


title: Ahmednagarin sulttaanikunta

text: Ahmednagarin sulttaanikunta oli myöhäiskeskiaikainen nykyisen Intian alueella sijainnut sulttaanikunta. Se sijaitsi luoteisessa Deccanissa Gujaratin ja Bijapurin sulttaanikuntien välissä. Malik Ahmad, Bahmanin sulttaanikunnan kuvernööri perusti 28. toukokuuta 1490 Nizam Shahin dynastian, joka korvasi Ahmednagarin vanhan sulttaanikunnan. Pääkaupungiksi tuli Junnar, mutta hallinto siirrettiin Ahmednagariin 1494. Vuonna 1636 Suurmogulien valtakunta valloitti Nizam Shahin.


title: Ahmednagarin sulttaanikunta

text: Malik Ahmad oli Nizam-ul-Mulk Malik Hasan Bahrin poika. Isänsä kuoleman jälkeen hän aloitti Nizam Shahin dynastian, jonka pääkaupunki siirrettiin pian Ahmadnagariin, Sinajoen lähelle. Malik Ahmad kuoli 1510, ja hänen lapsensa Burhan Shah I pääsi valtaan. Hänen valtansa aikoina todellinen valta oli virkamies Mukammal Khanilla. Bahran Shahin kuudesta pojasta seuraavaksi valtaan tuli Hussain Shah. Hänen jälkeensä vallassa oli Murtaza Shah, jonka aikana Ahmednagar valloitti Berarin.


title: Ahmednagarin sulttaanikunta

text: Murtaza Shahin lapsi Miran Hussain ehti olla vallassa vain hieman yli 10 kuukautta, kunnes hänet myrkytettiin. Ahmednagarin viimeinen johtaja oli 14. sulttaani Murtaza Shah III, joka oli vallassa vuodet 1633–1636.


title: Marion Rolland

text: Marion Rolland (s. 17. lokakuuta 1982 Saint-Martin-d'Hères) on ranskalainen alppihiihtäjä, syöksylaskun maailmanmestari. Hän edustaa seuratasolla SC Les Deux Alpes -seuraa.


title: Marion Rolland

text: Rolland on kilpaillut maailmancupissa vuodesta 2004 lähtien. Hän saavutti ensimmäiset palkintosijansa kauden 2011–2012 finaaleissa Schladmingissa oltuaan syöksylaskussa toinen ja supersuurpujottelussa kolmas. Sitä ennen hänen paras sijoituksensa oli neljäs tila Haus im Ennstalin syöksylaskusta 2010.


title: Marion Rolland

text: Rolland osallistui MM-kisoihin ensimmäistä kertaa vuonna 2009. Tuolloin hänen paras sijoituksensa oli viides tila syöksystä. Rolland osallistui samaan lajiin myös Vancouverin olympialaisissa 2010, mutta tuolloin hän kaatui jo muutama sekunti lähdön jälkeen loukaten samalla polvensa. Hän sijoittui Garmisch-Partenkirchenin MM-kisoissa 2011 syöksyssä 20:nneksi ja supersuurpujottelussa 21:nneksi. Hän voitti syöksylaskun maailmanmestaruuden Schladmingissa 2013 jäisellä rinteellä 0,16 sekunnin erolla Nadia Fanchiniin.


title: Kimura

text: Kimura () on seuraavien henkilöiden sukunimi:


title: Sukellusvene (yhtye)

text: Sukellusvene oli suomalainen yhtye Lappeenrannan kaupungista, joka teki yhden albumin Love Records -levymerkille voitettuaan Rockin Suomen-mestaruuden progressiivisen musiikin sarjassa vuonna 1977. Yhtyeen musiikki yhdisteli poppia, jazzia ja funkia.


title: Sukellusvene (yhtye)

text: Yhtyeen jäsen Kari Litmanen oli sen jälkeen säveltäjä, sovittaja, studio- ja tv-muusikko, tuottaja ja kapellimestari.


title: Spiders (suomalainen yhtye)

text: Spiders on suomalainen yhtye, joka teki kaksi albumia Kräk-levymerkille. Kotiseutunsa Oulun ulkopuolella se tuli laajemmin tunnetuksi voitettuaan rockin Suomen-mestaruuden keskityylin sarjassa vuonna 1979.


title: Sinkkuelämän säännöt

text: Sinkkuelämän säännöt on Tonislav Hristovin ohjaama suomalainen dokumenttielokuva vuodelta 2011. Se on Hristovin ensimmäinen pitkä dokumenttielokuva. Elokuvan kuvaukset alkoivat joulukuussa 2008 ja päättyivät syyskuussa 2009. Elokuva sai elokuvateatteriensi-iltansa 1.4.2011.


title: Sinkkuelämän säännöt

text: Sinkkuelämän säännöt kertoo neljästä Helsingissä asuvasta nuoresta miehestä. 29-vuotias Tonislav, elokuvan ohjaaja ja päähenkilö, ja hänen ystävänsä Zoran, 27, ovat eronneet suomalaisista vaimoistaan. Kiril on pitkässä parisuhteessa ja haluaisi mennä tyttöystävänsä kanssa naimisiin, mutta tämä kieltäytyy. Hristian, 24, on sinkku. Miehet etsivät rakkauden ja parisuhteen todellista merkitystä kokeilemalla kaikkea aina nettideittailusta urheilutreffeihin ja tyylikoulutukseen. Rakkauden etsintä on täynnä vastoinkäymisiä ja onnen hetkiä.


title: Sinkkuelämän säännöt

text: Sinkkuelämän säännöt palkittiin parhaana dokumenttielokuvana 4.–13.3.2011 järjestetyillä Sofian elokuvajuhlilla Bulgariassa.


title: Ağcabədin piirikunta

text: Ağcabədin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1760 neliökilometriä. Asukkaita on 122 600 henkeä (vuonna 2010).


title: Ağcabədin piirikunta

text: Ağcabədin piiri sijaitsee Azerbaidžanin keskiosan tasankoseudulla. Se rajoittuu pohjoisessa Bərdən ja Zərdabin, idässä Beyləqanin, etelässä Füzulin ja Xocavəndin sekä lännessä Ağdamin piireihin.


title: Ağcabədin piirikunta

text: Piirin keskus on Ağcabədin kaupunki, josta on 263 kilometriä maan pääkaupunkiin Bakuun. Kuntia on yhteensä 46, taajamia 3 ja kyliä 45. Kaupunkiväestön osuus on 38,3 % (vuonna 2010). Vuoden 1999 väestönlaskennan mukaan 99,7 % asukkaista on azereja.


title: Ağcabədin piirikunta

text: Seudun pääelinkeinoja ovat maanviljely ja karjanhoito.


title: Ağcabədin piirikunta

text: Nähtävyyksiä ovat muinaiset asuinpaikat ja hautakummut sekä Ağcabədin moskeija. Piirin alueella toimii Ağ gölin kansallispuisto.


title: Ağcabədin piirikunta

text: Paikallislehtenä ilmestyy "Aran".


title: Glukosinolaatit

text: Glukosinolaatit ovat orgaanisia yhdisteitä, jotka sisältävät typpeä ja rikkiä. Kasvit tuottavat niitä glukoosista ja eräistä aminohapoista. Niitä on melkein kaikissa ristikukkaismaisten lahkon kasveissa (kuten Brassicaceae, Capparidaceae ja Caricaceae), mutta myös suvun Drypetes (heimo Euphorbiaceae) kasveissa.


title: Glukosinolaatit

text: Koska glukosinolaatteja sisältävien viljelyskasvien käyttö eläinten pääasiallisena rehuna on osoittautunut haitalliseksi, on ristikukkaisiin kuuluvista viljelyskasveista kuten rypsistä jalostettu lajikkeita, joissa on hyvin vähän glukosinolaatteja, esimerkiksi rypsi.


title: Glukosinolaatit

text: Glukosinolaatteihin kuuluu muun muassa sinigriini, joka aiheuttaa kypsennettyyn kukkakaaliin ja ruusukaaliin kitkeryyttä.


title: Glukosinolaatit

text: Suuria määriä glukosinolaatteja sisältävät kasvit ovat toisaalta kiinnostavia, sillä niistä saatuja aineita voidaan käyttää luontaisina tuhoeläinten torjujina ja niitä tutkitaan syövän hoidossa. Tunnetuin esimerkki on parsakaalin sulforafaani. Tätä tietoa ei kuitenkaan ole vahvistettu tieteellisesti. Kaalien suvun kasvit sisältävät runsaasti glukosinolaatteja, joita voidaan hydrolysoida myrosinaasi-entsyymin tai suolistoflooran avulla isotiosyanaateiksi, jotka alustavien koeputkitutkimuksien mukaan saattavat aiheuttaa soluja suojaavien entsyymien eritystä. Näiden havaintojen perusteella on aihetta arvioida parsakaalinversovalmisteen suojaavia vaikutuksia kliinisissä kokeissa naisille, joilla on rintasyöpäriski.


title: Glukosinolaatit

text: Glukosinolaateilla tiedetään olevan suurina annoksina myrkyllisiä vaikutuksia sekä ihmisille että eläimille.


title: Eeva Nikoskelainen

text: Eeva Nikoskelainen (s. 22. helmikuuta 1942 Salo) on Turun yliopiston silmätautiopin emeritaprofessori ja vapaa kirjailija, joka on kirjoittanut viisi romaania. Nikoskelainen on toiminut pitkään Turun yliopistossa. Hän kirjoitti esikoisteoksensa vuonna 1996.


title: Eeva Nikoskelainen

text: Nikoskelainen on naimisissa sisätautiopin professori Jukka Nikoskelaisen kanssa. Avioliitosta on neljä lasta.


title: Juha-Matti Sirviö

text: Juha-Matti Sirviö (s. 24. syyskuuta 1984 Sotkamo) on suomalainen pesäpalloilija. Hän edustaa Joensuun Mailan joukkuetta. Urallaan hän on voittanut viisi SM-kultaa, valittu neljä kertaa miesten Itä–Länsi-otteluun ja kerran Liitto-Lehdistö otteluun. Joensuun Mailan lisäksi Sirviö on edustanut Sotkamon Jymyä ja Kiteen Palloa. Urheilu-uransa ohella Sirviö on kouluttautunut kauppatieteiden maisteriksi Jyväskylän yliopistossa. Sirviö lopetti urheilu-uransa kauden 2013 jälkeen.


title: Bərdən piirikunta

text: Bərdən piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 957 neliökilometriä. Asukkaita on 143 200 henkeä (vuonna 2010).


title: Bərdən piirikunta

text: Bərdən piiri sijaitsee Azerbaidžanin keskiosan tasankoseudulla. Se rajoittuu pohjoisessa Yevlaxin, koillisessa Ağdaşin, idässä Zərdabin, etelässä Ağcabədin ja Ağdamin sekä lännessä Tərtərin piireihin. Länsirajalla virtaa Kura, johon yhtyy Tərtərjoki.


title: Bərdən piirikunta

text: Piirin keskus on Bərdən kaupunki, josta on 314 kilometriä maan pääkaupunkiin Bakuun. Kuntia on yhteensä 110 ja kyliä 109. Kaupunkiväestön osuus on 27,0 % (vuonna 2010). Vuoden 1999 väestönlaskennan mukaan 99,7 % asukkaista on azereja.


title: Bərdən piirikunta

text: Seudun pääelinkeino on maatalous, joka on erikoistunut viljan ja puuvillan viljelyyn sekä karjanhoitoon. Huomattava merkitys on myös hedelmien ja vihannesten viljelyllä.


title: Bərdən piirikunta

text: Bərdə (armeniaksi "Partav") on yksi Azerbaidžanin historiallisista keskuksista. Nähtävyyksiin kuuluvat vuonna 1322 rakennettu Bərdən mausoleumi, 500-luvulla pysytetyn kaupunginmuurin jäännökset, İbrahimin moskeija ja hautausmaa (1700-luvulta), Tərtərjoen silta (600–800-luvuilta), Axsadan baban mausoleumi (1300-luvulta) ja Güloğlularin kylän kahdeksankulmainen mausoleumi (1700-luvulta).


title: Bərdən piirikunta

text: Paikallislehtinä ilmestyvät "Bərdə" ja "Xan Çinar".


title: Laguna Colorada

text: Laguna Colorada on matala suolajärvi Bolivian kaakkoisosassa. Se kuuluu Eduardo Avaroan suojelualueeseen ja sijaitsee hyvin lähellä Chilen rajaa. Järvi on pinta-alaltaan noin 60 neliökilometriä ja keskimäärin 50 senttimetriä syvä. Järven suolapitoisuus on korkea, ja sen punertava väri johtuu järven mineraalipitoisissa vesissä elävän levän ja planktonin pigmentistä.


title: Laguna Colorada

text: Laguna Colorada toimii flamingojen parittelupaikkana. Järvessä kasvava levä tarjoaa ruokaa harvinaiselle punanflamingolle. Järven alueella elää myös vähemmissä määrin andienflamingoja ja chilenflamingoja, sekä noin 50 muuta lintulajia.


title: Sister (yhtye)

text: Sister oli suomalainen yhtye, joka teki yhden albumin RCA-levymerkille.


title: Laguna Verde

text: Laguna Verde on Bolivian kaakkoisosassa sijaitseva suolajärvi. Järvi kuuluu Eduardo Avaroan suojelualueeseen ja sijaitsee noin 4 400 metrin korkeudessa merenpinnan yläpuolella, Altiplanon ylängön lounaisosassa. Järvi sijaitsee 5 920 metriin kohoavan Licancabur-tulivuoren juurella. Ainoastaan kapea kaistale erottaa Laguna Verden sen itäpuolella sijaitsevasta Laguna Blancasta.


title: Laguna Verde

text: Järven vihreän ja sinisen värinen sävy johtuu mineraalipitoisesta sedimentistä, jossa on lyijyä, rikkiä, arsenikkia, kuparia ja kalsiumkarbonaattia.


title: Kansantalous 2028

text: Kansantalous 2028 on Pentti Vartian ja Pekka Ylä-Anttilan kirjoittama, Elinkeinoelämän tutkimuslaitoksen Etlan julkaisema kirja. Teos ilmestyi Taloustiedon kustantamana vuonna 2003.


title: Sammakonkello

text: Sammakonkello ("Campanula aparinoides") on Pohjois-Amerikasta kotoisin oleva kellokasvi.


title: Sammakonkello

text: Monivuotinen ja maarönsyllinen sammakonkello kasvaa 20–50 senttimetriä korkeaksi. Rento varsi on tavallisesti yläosastaan haarova. Varren särmissä on pieniä, taapäisiä väkäsiä, jotka tekevät varren karheaksi ja takertuvaksi. Kierteisesti varren ympärillä olevat ruodittomat lehdet ovat pituudeltaan 10–60 mm ja leveydeltään 2–6 mm. Muodoltaan ne ovat tasasoukan suikeita ja matalahampaisia tai lähes ehytlaitaisia. Lehtilaita ja lehden keskisuonen alaosa ovat karheita. Kukinto on yleensä huiskilo, joskus harvoin kukat saattavat olla yksittäin. Avoimen kellomaiset kukat ovat lähes valkoisia ja sinisuonisia. Kukkaperät ovat hentoja ja 5–40 mm pitkiä. Verhiönliuskat ovat noin 2 mm:n pituisia ja puikean kolmiomaisia. Teriö on 5–9 mm pitkä ja syvään liuskainen. Suomessa sammakonkello kukkii heinä-elokuussa, mutta pallomaisessa kodassa olevat siemenet jäävät kypsymättä.


title: Sammakonkello

text: Sammakonkello on kotoisin Pohjois-Amerikasta, mutta levinnyt ihmisen mukana Eurooppaan. Suomessa sammakonkello on hyvin harvinainen tulokaslaji, jota tavataan muutamin paikoin Hämeestä. Suomen esiintymät ovat ainoita tunnettuja Pohjoismaissa.


title: Sammakonkello

text: Suomessa sammakonkellon kasvupaikat ovat kosteita niittyjä ja ojia.


title: Laçınin piirikunta

text: Laçınin piirikunta (, ) on Azerbaidžaniin de jure kuuluva hallintoalue. Vuonna 1930 perustetun piirin pinta-ala on 1883 neliökilometriä.


title: Laçınin piirikunta

text: Laçınin piiri sijaitsee Azerbaidžanin lounaisosan vuoristoseudulla Vuoristo-Karabahin ja Armenian välissä. Maan virallisen hallinnollisen jaon mukaan se rajoittuu pohjoisessa Kəlbəcərin, idässä Xocalın, Şuşan ja Xocavəndin sekä etelässä Qubadlın piireihin.


title: Laçınin piirikunta

text: Vuoden 1989 väestönlaskennan mukaan Laçınin piirissä oli 47 300 asukasta. Sen hallinnollinen keskus oli Laçınin kaupunki. Armenialaiset joukot valtasivat piirin Vuoristo-Karabahin sodan aikana vuonna 1992. Azerbaidžanin ilmoituksen mukaan sieltä pakeni muualle maahan 65 500 ihmistä.


title: Laçınin piirikunta

text: Nykyään Laçınin piiri on osa de facto itsenäistä Vuoristo-Karabahin tasavaltaa. Valtaosa entisestä piiristä kuuluu Vuoristo-Karabahin Kašatagin piiriin ja pieni osa Šušin piiriin.


title: Mr. Fastfinger

text: Mika Tyyskä (s. 5. marraskuuta 1976 Porvoo), joka soittaa yhtyeessä Mr. Fastfinger, on suomalainen kitaristi. Mr. Fastfingerin nimellä on julkaistu kolme albumia ja yksi EP. Alun perin Tyyskän luoma flash-hahmo Mr. Fastfinger nousi maailman tietoon kitaransoiton opetussivustolta.


title: Mr. Fastfinger

text: Aluksi Mr. Fastfinger oli kuvitteellinen flash-hahmo Tyyskän luomalla Internet-sivustolla, jossa on yhdistetty keskenään animaatio ja kitaransoiton opettaminen. Sivusto eli GuitarShredShow.com on voittanut muun muassa kansainvälisen Top Talent -multimediakilpailun pääpalkinnon vuonna 2006. Sivuston saaman huomion vuoksi Tyyskää alettiin pyytää esiintymään ja opettamaan kitaraleireille ja niin Mr. Fastfinger tuotiin maailmaan.


title: Mr. Fastfinger

text: Suomalaisessa Guitar Heroes -levynjulkaisukonsertissa Tavastialla 2007 Mr. Fastfinger esiintyi vierailevana kitaristina. Mr. Fastfingerin nimellä julkaistiin ensimmäinen instrumentaalialbumi vuonna 2009, "The Way of The Exploding Guitar". Toinen albumi "In Motion" julkaistiin 30. maaliskuuta 2012.


title: Mr. Fastfinger

text: Vuonna 2012 Mika Tyyskä kutsuttiin luomaan sisältöä JamTrackCentral.com:iin. Sivusto yhdistetään moneen aikamme arvostetuimpiin kitaristeihin kuten Guthrie Govaniin, Andy Jamesiin, Marco Sfogliin ja Kiko Loureiroon. Tyyskä on tuottanut Jam Track Centralille useita opetuksellisia jamtrack-paketteja. Lisäksi hän on tuottanut opetussisältöä mm. suomalaiselle Rockwaylle. Vuonna 2013 Mr. Fastfinger julkaisi "Stringweaver"-minialbumin, joka oli samalla myös laajennettu soundtrack GuitarBots-pelin "Mr. Fastfinger -tasolle". GuitarBots on suomalaisen Yousician-peliyhtiön kitarapeli. .


title: Mr. Fastfinger

text: 2015 Mika Tyyskä ja kitaranrakentaja Juha Ruokangas julkistivat yhteistyöprojektinsa, The Spirit of the Guitar Hunt -elokuvan . 40-minuuttinen elokuva Mr. Fastfingerin uuden kitaran rakennuksesta sekoittaa todellisuutta ja fantasiaa. Elokuvassa yhdistetään animaatiota ja näytelmäelokuvaa. Lisäksi Mr. Fastfingerin kolmas täyspitkä albumi, "Spirit Rising," julkaistiin. Levy on samalla elokuvan soundtrack. Levyllä vierailee huippumuusikoita kuten Jordan Rudess (Dream Theater), Michael Angelo Batio, Kai Hahto (Nightwish, Wintersun), Jan-Olof Strandberg, Kristoffer Gildenlöw, Kalle Katz ja Sami Tupala.


title: Mr. Fastfinger

text: Viime vuosina Mr. Fastfinger on keikkaillut Suomessa oman liveyhtyeensä kanssa. Tyyskä soittaa myös useissa cover- ja tribute -kokoonpanoissa, kuten Mauron Maiden ja Metallica Tribute, jossa mukana Tyyskän lisäksi Kai Hahto, Mikko Herranen ja Kimmo Nissinen.


title: Mr. Fastfinger

text: Mr. Fastfinger soittaa suomalaista Ruokangas Guitarsin kitaraa. Hän käyttää Hughes & Kettnerin vahvistimia ja muun muassa BOSSin ja TC Electronicin efektejä.


title: Mr. Fastfinger

text: Mika Tyyskä valmistui Lahden Muotoiluinstituutista 2005. Samana vuonna julkaistu internetsivusto Guitar Shred Show oli hänen opinnäytetyönsä. Tyyskän teos on myös Jorden Rudessin kanssa kehitetty Keyboardwizard.net. Tyyskä on luonut kolme animaatiota progressiivista metallia soittavan Dream Theater -yhtyeen konsertteja varten.


title: Mr. Fastfinger

text: Hän on myös tehnyt animaatiot Jordan Rudessin Morphwiz IPad -ohjelmaan.


title: Mr. Fastfinger

text: Helsten


title: Michel Emer

text: Michel Emer, synt. Michel Rosenstein (19. kesäkuuta 1906, Pietari - 23. marraskuuta 1984, Neuilly sur Seine) oli ranskalainen sanoittaja ja säveltäjä. Hän teki lauluja muun muassa Damialle, Edith Piafille, Ray Venturalle ja Tino Rossille.


title: Michel Emer

text: Emer teki Piafille paljon lauluja esimerkiksi A quoi ca sert l'amour ja L'Accordéoniste.


title: Michel Emer

text: Hänen vaimonsa vuodesta 1954 oli näyttelijä Jacqueline Maillan, (1923-1992)


title: Vladimir Shafranov

text: Vladimir Shafranov (s. 1946 Leningrad) on venäläinen pianisti ja viulisti, joka muutti Israeliin vuonna 1973 ja sai Israelin kansalaisuuden ja avioliiton takia muutti Suomeen 1974. Shafranov muodosti trion basisti Pekka Sarmannon ja rumpali Jukkis Uotilan kanssa ja levytti yhden albumin Kompass-levymerkille.


title: Robert Smithson

text: Robert Smithson (2. tammikuuta 1938 – 20. heinäkuuta 1973) oli yhdysvaltalainen taiteilija, joka tunnetaan maataiteestaan.


title: Robert Smithson

text: Smithson oli yksi ensimmäisistä maataiteilijoista. Hänen tunnetuin teoksensa on "Spiral Jetty" Utahin Isolla Suolajärvellä vuonna 1970. Se koostuu spiraalimaisesti etenevästä polusta, jonka oli 475 metriä pitkä ja 4,57 metriä leveä.


title: Rotox

text: Rotox oli suomalainen yhtye, joka teki albumin Hi-Hat-levymerkille. Yhtye hajosi vuoden kuluttua perustamisen jälkeen.


title: Ouray

text: Ouray (1833 – 24. elokuuta 1880) oli ute-intiaanien tunnetuin päällikkö. Hän toimi rauhansovittelijana monissa kansansa ja Yhdysvaltain välisissä neuvotteluissa ja tapasi 20-vuotisen päällikkyytensä aikana mm. presidentit Ulysses S. Grantin ja Rutherford B. Hayesin.


title: Ouray

text: Kaikkien ute-heimojen ylipäällikkönä toimiminen osoittautui Ouraylle mahdottomaksi tehtäväksi. Pyrkiessään pitämään välit kunnossa Yhdysvaltoihin hän joutui myymään näille suuren osan oman kansansa maista. Kaikki utet eivät hyväksyneet menettelyä, vaan tuomitsivat Ourayn amerikkalaisten mielistelijäksi ja nousivat sotiin oman elämäntapansa säilyttämiseksi.


title: Ouray

text: Utien suullisen perimätiedon mukaan Ouray syntyi samana vuonna, kun tähdet putosivat. Tämä mieleenpainuva ilmiö on havannoitu läpi Pohjois-Amerikan, ja sen ajankohdaksi on kirjattu 13.11.1833. Kymmenet sinkoilevat meteoriitit valaisivat taivaan ja putoilivat maahan. Ourayn vanhemmat uskoivat tähtisateen olevan hyviä asioita enteilevän viestin ja antoivat pojalleen taivaallisen nuolisateen kunniaksi nimeksi Ouray (Nuoli)


title: Ouray

text: Ourayn äiti kuului utien "uncompahgre"-heimoon, kun taas hänen isänsä oli jicarilla-apassi. Utet ja Jicarillat muodostivat tiiviin liiton, ja seka-avioliitot olivat heidän välillään yleisiä. Lapsuutensa ja nuoruutensa Ouray vietti New Mexicossa, jossa hän työskenteli lammaspaimenena Taosissa ja oppi puhumaan alueen valtakieliä englantia ja espanjaaa. Vuonna 1846 hän joutui näkemään välähdyksiä amerikkalaisten ja meksikolaisten keskinäisestä sodankäynnistä. Yhdysvaltain joukkojen suuruus ja heidän aseistuksensa tekivät nuoreen poikaan lähtemättömän vaikutuksen.


title: Ouray

text: 18-vuotiaana Ouray matkusti Coloradoon, jossa liittyi isänsä johtamiin "tabeguache"-uteihin. Täällä poika omaksui nopeasti utien kulttuurin ja tavat. 1853 hän nai tytön, jonka englanninkielinen nimi oli Black Mare (Musta Tamma). Neljä vuotta myöhemmin Ourayn vaimo kuoli synnytykseen, mutta lapsi jäi eloon. Seuraavat vuodet Ouray vietti metsästyksen parissa, mutta otti osaa myös ryöstöretkiin muiden heimojen kyliin ja kunnostautui taitavana soturina. 1859 Ouray nai kiowa-apasseihin kuuluneen Chipetan, joka oli adoptoitu utien kylään jo lapsena. Vuotta myöhemmin Ouray nousi päälliköksi kuolleen isänsä paikalle.


title: Ouray

text: Ourayn 20-vuotinen valtakausi osui levottomaan ajanjaksoon. Mormonit olivat vallanneet Utahissa asuneiden läntisten utien maat, ja välit Yhdysvaltoihin olivat huonontuneet. Ourayn muistikuvat amerikkalaisten joukkojen vahvuudesta eivät innostaneet vastustamaan näiden aseellista ja määrällistä ylivoimaa. Hän valitsi aseekseen puhetaitonsa ja lähestyi Yhdysvaltain päättäjiä diplomatian keinoin. Hyvällä käytöksellään hän vakuutti epäilijät. Kuvaavaa on, ettei Ouray osallistunut yhteenkään sotaan Yhdysvaltoja vastaan, mutta oli valmis sotureineen puolustamaan näitä tasankojen intiaanisodissa. Vuonna 1863 utet luovuttivat Yhdysvalloille kaikki Coloradon territorion idänpuoleiset alueet ja lupasivat olla ahdistelematta amerikkalaisia, jotka saattaisivat tulla kaivamaan heidän mailleen. Ouray edusti sopimusta tehtäessä koko utien kansakuntaa, ja Yhdysvaltain hallitus tunnusti hänet kaikkien utien ylimmäksi päälliköksi. Monet utien päälliköistä kyseenalaistivat tämän valinnan, sillä useimpien intiaanien yhteiskuntarakennelma ei tuntenut yhden päällikön järjestelmää.


title: Ouray

text: Ouray sai vihamiehiä oman kansansa keskuudesta, ja hänet yritettiin tappaa sopimuksen vuoksi, jonka oli kirjoittanut kaikkien utien puolesta. Huolimatta lisääntyneestä vastustuksesta Ouray jatkoi aloittamaansa linjaa ja pakotti utet tukemaan Yhdysvaltoja ja heidän armeijaansa. Läntiset utet eivät alistuneet ylimmän johtajansa sanelemiin ehtoihin vaan ajautuivat sotaan Yhdysvaltoja vastaan. Vaikka Ouray onnistui vaikutusvallallaan keskeyttämään sodan, olivat Coloradon amerikkalaisten mielipiteet voimakkaasti uteja vastaan. Näiden katsottiin aiheuttavan yleistä levottomuutta tulemalla valkoisten kaupunkeihin ja kaivosleireille. Lisäksi utien väitettiin varastavan karjaa.


title: Ouray

text: Ouray ja 9 muuta päällikköä matkustivat Washingtoniin neuvottelemaan tulehtuneesta tilanteesta. Ute-johtajat majoitettiin hotelliin, jossa heille tarjottiin runsaasti tupakkaa, makeisia ja mitaleita. Ouray sai seuraavana päivänä muiden päälliköiden pettymykseksi vastata yksin uuden sopimuksen kirjoittamisesta. Hänen luvallaan utet olivat valmiit luopumaan 60 000 km² käsittävästä maa-alueesta nykyisessä Coloradossa. Vastineeksi he saivat asuttavakseen saman alueen läntisimmässä kolkassa sijaitsevan Wind riverin alueen..


title: Ouray

text: 1870-luvun alussa Ouray myi Yhdysvaltain hallitukselle pienen kaistaleen oman kansansa maata. Tuhannen Yhdysvaltain dollarin vuosieläkkeen lisäksi hän sai hienon maatilan ja talon. Ouray ja Chipeta omaksuivat monia piirteitä valkoisen miehen kulttuurista ja nauttivat maatilansa tarjoamista mukavuuksista. Pariskunnan ollessa yhdessä Washingtonissa presidenttiä ja kongressia tapaamassa joutui Ouray turvautumaan länsimaiseen sairaanhoitoon epämääräisten vaivojensa vuoksi. Diagnoosi paljasti hänen sairastavan kroonista munuaistulehdusta.


title: Ouray

text:
1876 tapahtunut Coloradon liittäminen Yhdysvaltain osavaltioksi huononsi utien asemaa Wind riverin reservaatissa. Alueella tehdyt hopealöydöt vetivät suuret joukot kaivosmiehiä utien maille. Saadakseen maat itselleen coloradolaiset syyttivät uteja lähes kaikista osavaltion alueella tehdyistä rikoksista. Vakavasti sairastunut Ouray yritti puhua kansansa puolesta, mutta epäonnistui. White riverin reservaatin intiaaniasiamieheksi valittu Nathan Meeker huononsi tilannetta entisestään koettaessaan saada uteja luopumaan vanhoista perinteistään ja ratsuistaan. Meekerin takana toimivat kristityt kirkot, jotka valvoivat nimittämiään asiamiehiä ja näiden kykyä opettaa intiaaneille maanviljelyä ja muita "siviilisaation" tapoja.
Meeker epäonnistui tehtävässään tehdä uteista valkoisten farmarien kaltaisia. Väkivaltaisuudet riistäytyivät 30. syyskuuta 1879 hallitsemattomiksi ennen kuin Ourayn lähettämä rauhansanoma ehti perille. White Riverin soturit avasivat tulen reservaatissaan olevassa intiaaniagentin toimipisteessä. Meeker ja kymmenen hänen työntekijäänsä surmattiin. Lisäksi kapinoivat utet sieppasivat Meekerin vaimon ja tyttären sekä kolme muuta panttivankia. Reservaatin rajalla käydyssä kahakassa utet ehtivät surmata toistakymmentä sotilasta. Myöhemmin Chipeta vapautti siepatut naiset ja lapset, mutta tapauksen jälkeen yleinen mielipide kääntyi yhä enemmän uteja vastaan. Seuraavan vuoden alkupuolella Coloradon edustaja leimasi kongressissa utet vielä muita intiaaneja huonommaksi. Washingtoniin presidentti Rutherford Hayesia tapaamaan matkustanut Ouray yritti vielä kerran vaikuttaa kansansa tulevaisuuteen, mutta Yhdysvaltojen edustajat olivat taipuneet kansan tahtoon ja tehneet päätöksensä siirtää utet pois Coloradosta. Poliittiseksi iskulauseeksi muodostunut "utien täytyy mennä" oli tehnyt tehtävänsä ja jättänyt Coloradon coloradolaisille.


title: Ouray

text: Ouray ei ehtinyt nähdä utien pakkomuuttoa, sillä hän kuoli elokuussa 1880 vaikeaan munuaissairauteen. Utet saivat vuotta myöhemmin Utahista pienen reservaatin alueelta, joka ei ollut kelvannut mormoneille. Chipeta joutui luopumaan kodistaan ja maatilasta, koska Yhdysvaltojen edustajat katsoivat, ettei hän ollut saanut niitä omilla saavutuksillaan. Erään tarinan mukaan amerikkalaisten turhiin lupauksiin ja toistuviin valheisiin kyllästynyt Chipeta matkusti Coloradon Black Canyonille ja heitti syvän inhon vallassa rotkoon kaikki ne rahat, jotka Yhdysvaltain hallitus oli maksanut hänen miehelleen.


title: Ouray

text: Ourayn elämää varjosti sairauden ohella kaksi henkilökohtaista tragediaa. Toinen näistä oli hänen ensimmäisen vaimonsa kuolema vuonna 1857. Runsaat kolme vuotta kestäneestä liitosta jäi poika nimeltään Paron, jota Chipeta hoiti kuin omaansa. Vuonna 1863 Ourayta kohtasi uusi tragedia. Hänen ollessaan Paronin kanssa metsästysleirillä sieppasivat ryöstöretkellä olleet lakotat pojan mukaansa.


title: Ouray

text: Tapaus masensi syvästi Ourayta ja Chipetaa, joilla ei ollut yhteisiä lapsia. He saivat kadonneen poikansa etsimiseen kuitenkin apua yllättävältä taholta. Vuonna 1869 presidentti Grantin rauhanpolitiikan osana syntynyt intiaanikomissaarien lautakunta (Boic) lupasi etsiä pojan käsiinsä, mikäli tämä olisi elossa. Komissaarien tehtävänä oli intiaanisuhteiden näkyvä kehittäminen, ja Ourayn pojan etsimisen katsottiin edistävän rauhanpolitiikan leviämistä. Vuonna 1872 komissio ilmoitti löytäneensä pojan. Ourayn ja Chipetan nähtäväksi tuotiin teini-ikäinen arapahoihin adoptoitu poika, joka lapsena oli ostettu siouxeilta. Keskusteltuaan pojan kanssa Ouray kääntyi pois ja sanoi, ettei poika ollut hänen. Tutkimukset kadonneen pojan löytämiseksi lopetettiin, ja hänen kohtalonsa jäi epäselväksi.


title: Wilmington (Pohjois-Carolina)

text: Wilmington on yhdysvaltalainen kaupunki Pohjois-Carolinan osavaltiossa. Se on New Hanoverin piirikunnan pääkaupunki. Wilmingtonissa oli vuoden 2007 arvion mukaan 89 621 asukasta.


title: Wilmington (Pohjois-Carolina)

text: Ensimmäisenä eurooppalaisena Wilmingtonissa ja sitä ympäröivällä Cape Fearin alueella kävi italialainen tutkimusmatkailija Giovanni da Verrazano vuonna 1524. Ensimmäiset eurooppalaiset asettuivat Wilmingtoniin kuitenkin vasta 1720. Wilmington sai kunnallisoikeudet vuonna 1739 tai 1740.


title: Wilmington (Pohjois-Carolina)

text: Wilmington teollistui nopeasti 1700-luvun lopulla ja 1800-luvun alussa. Paikkakunnan taloutta veti erityisesti puuteollisuus, joka sai raaka-aineita Wilmingtonia ympäröineistä laajoista metsistä. Vuoteen 1840 mennessä siitä oli kasvanut osavaltionsa suurin kaupunki ja itärannikon merkittävimpiä satamakaupunkeja. Sisällissodan aikana Wilmington oli strategisesti tärkeä, sillä sen sataman kautta kuljetettiin huomattava osa Etelävaltioiden tuontituotteista. Kun Pohjoisvaltiot valtasivat Norfolkin 1862, niin Wilmingtonin merkitys kasvoi entisestään ja siitä tuli Etelävaltioiden tärkein satama. Wilmington vallattiin lopulta Wilmingtonin taistelussa 1865. Seuraavana vuonna paikkakunta sai kaupunginoikeudet.


title: Wilmington (Pohjois-Carolina)

text: Ensimmäisen ja toisen maailmansodan aikana Wilmingtonin laivanrakennusteollisuus elpyi, ja 1940-luvulla North Carolina Shipbuilding Company työllisti alueella tuhansia ihmisiä. Sotien jälkeen kaupunkiin perustetut General Electricin ja Corningin toimitilat ja uudet nähtävyydet, kuten "USS North Carolina", toivat kaupunkiin lisää vaurautta. Lisäksi 1980-luvulla elokuvateollisuus tuli Wilmingtoniin, joka oli noussut 1990-luvulla Yhdysvaltain kolmanneksi suurimmaksi elokuvakeskukseksi New Yorkin ja Los Angelesin jälkeen. Vuonna 1990 Interstate 40 -valtatie avattiin, ja sitä pitkin kaupunkiin saapui entistä enemmän ihmisiä. Wilmington oli 1990-luvulla Yhdysvaltain nopeimmin kasvavia kaupunkeja.


title: VBScript

text: VBScript ("Visual Basic Script") on Windowsin yksi monista ohjelmointikielistä.


title: VBScript

text: VBScript on skriptikieli, joka suoritetaan riviriviltä. Vaikka VBScript on skriptikieli, sitä ei kannata aliarvioida. Sillä pystyy tekemään yllättävän suuria ja näyttäviä sovelluksia, esimerkiksi oman sähköposti-sovelluksen. Tosin se tarvitsee paljon osaamista. VBScriptin kryptatyn tiedoston pääte on .vbe. VBScript on sukua Visual Basicille, joka on loistava ohjelmoinnin opetteluun.


title: VBScript

text: Tiedoston päätteenä käytetään päätettä .vbs


title: VBScript

text: Seuraava esimerkki näyttää tekstilaatikon "Tervetuloa Wikipediaan!" ja avaa Internet Explorer-selaimessa sivun .


title: VBScript

text: Seuraava esimerkki näyttää tekstilaatikon otsikolla "Messageboxi" ja tekstillä "Tämä on vain yksinkertainen messageboksi.".


title: Mario Yepes

text: Mario Alberto Yepes Díaz (s. 13. tammikuuta 1976 Cali, Kolumbia) on kolumbialainen jalkapalloilija, pelipaikaltaan keskuspuolustaja. Hän edustaa Serie A:ssa pelaavaa AC Milania. Yepes edustaa maajoukkuetasolla Kolumbiaa.


title: Joseph Savage

text: Joseph Knebel Savage (21. toukokuuta 1879 New York, New York – 10. maaliskuuta 1956 Asbury Park, New Jersey) oli yhdysvaltalainen taitoluistelija, rullaluistelija ja urheilujärjestötoimija. Ammatiltaan Savage oli juristi.


title: Joseph Savage

text: Savage on vanhin taitoluistelussa olympiatasolla kisannut urheilija: hän osallistui 52-vuotiaana Lake Placidin vuoden 1932 talviolympialaisten pariluisteluun, jossa hän sijoittui parinsa kanssa seitsemänneksi eli viimeiseksi. Vuoden 1930 MM-kilpailuissa Savage oli tuolloisen parinsa kanssa kahdeksas. Yhdysvaltain-mestaruuskilpailuista Savage voitti useita mitaleja, muun muassa maan ensimmäisen virallisen jäätanssimestaruuden vuonna 1936. Viimeisen mitalin maansa mestaruuskilpailuista Savage voitti 63-vuotiaana.


title: Joseph Savage

text: Savage toimi Amateur Skating Union of the US:n, Yhdysvaltain taitoluisteluliiton edeltäjän, puheenjohtajana vuosina 1929–1930. Hän oli myös innokas rullaluistelija, ja hän oli kyseisen lajin ja pikaluistelun puolestapuhuja.


title: Joseph Savage

text: Vuodesta 2008 Savage on ollut Yhdysvaltain taitoluistelun hall of famen jäsen.


title: Tert-amyylimetyylieetteri

text:
Tertiääriamyylimetyylieetteri, tert-amyylimetyylieetteri eli TAME (CHO) on rakenteeltaan eetteri. Se on normaaliolosuhteissa olomuodoltaan väritön, helposti syttyvä, herkkäliikkeinen ja erittäin helposti haihtuva neste, jolla on mieto, kamferimainen ja eetterinkaltainen haju. Aineen moolimassa on 102,18 g/mol, sulamispiste − 80 °C, kiehumispiste 86 °C, tiheys 20 °C:n lämpötilassa 0,77 g/cm (vesi = 1,0 g/cm), leimahduspiste - 11 °C, itsesyttymislämpötila 415 °C ja CAS-numero 994-05-8. Aine liukenee veteen 11 g/l sekä useisiin orgaanisiin liuottimiin.
Aineesta käytetään myös nimiä "2-metoksi-2-metyylibutaani", "tert-pentyylimetyylieetteri", "1,1-dimetyylipropyylimetyylieetteri" ja "metyyli-tert-pentyylieetteri".


title: Tert-amyylimetyylieetteri

text: Tertiääriamyylimetyylieetteriä voidaan käyttää bensiinin lisäaineena. Se toimii tällöin oksygenaattina eli hapettimena parantamassa bensiinin palamista ja vähentämällä pakokaasupäästöistä mm hiilimonoksidin (CO) määrää. Aine on estämässä myös moottorin nakutusta.


title: Mauri Tuuri

text: Mauri Tuuri (s. 25. elokuuta 1940) on entinen suomalainen jalkapalloilija.


title: Mauri Tuuri

text: Välihyökkääjänä pelannut Tuuri edusti urallaan Valkeakosken Hakaa 1960–1967 ja Pallo-Seppoja 1968–1969. Hän voitti Hakassa Suomen mestaruuden 1960, 1962 ja 1965. Kaikkiaan Tuuri pelasi kahdeksan kauden aikana 101 mestaruussarjan ottelua, joissa hän teki 41 maalia.


title: Mauri Tuuri

text: Tuuri pelasi Suomen maajoukkueessa yhden maaottelun vuonna 1966.


title: Pentti Tähtinen

text: Pentti Tähtinen (11. helmikuuta 1934 – elokuu 2006) oli suomalainen jalkapalloilija.


title: Pentti Tähtinen

text: Maalivahtina pelannut Tähtinen edusti urallaan Kotkan Työväen Palloilijoita kausilla 1952–1956, 1958, 1965–1966 ja 1969. Lisäksi hän pelasi Valkeakosken Hakassa 1957 sekä Pallo-Pojissa 1959–1962. Hän voitti KTP:ssa Suomen mestaruuden 1952 ja Suomen Cupin 1958. Kaikkiaan Tähtinen pelasi 13 kauden aikana 200 mestaruussarjan ottelua.


title: Pentti Tähtinen

text: Tähtinen pelasi maajoukkueessa kolme maaottelua vuonna 1955.


title: Pertti Utriainen

text: Pertti "Pekka" Utriainen (s. 23. lokakuuta 1937 Viipuri) on entinen suomalainen jalkapalloilija ja valmentaja.


title: Pertti Utriainen

text: Keskikentällä ja hyökkääjänä pelannut Utriainen edusti urallaan Vaasan Palloseuraa 1954–1958, ruotsalaista IFK Holmsundia 1959–1967 ja Vasa IFK:a 1968–1973. Ruotsissa vietetyistä kausista hän vietti yhden Allsvenskanissa ja loput 1. divisioonassa. Kaikkiaan Utriainen pelasi Suomessa neljän kauden aikana 65 mestaruussarjan ottelua, joissa hän teki 16 maalia.


title: Pertti Utriainen

text: Utriainen pelasi Suomen maajoukkueessa kaksi maaottelua vuonna 1963.


title: Pertti Utriainen

text: Pelaajauran jälkeen Utriainen toimi muun muassa Vasa IFK:n, Bollklubben-48:n ja BK-IFK:n päävalmentajana. Hän on ollut myös Suomen jalkapallovalmentajat ry:n hallituksessa vuodesta 1984 lähtien.


title: Peter Utriainen

text: Ulf Peter Utriainen (s. 20. marraskuuta 1960 Holmsund, Ruotsi) on uransa lopettanut suomalainen jalkapalloilija.


title: Peter Utriainen

text: Keskikenttäpelaajana pelannut Utriainen edusti urallaan Suomessa Vasa IFK:a 1978–1980, Bollklubben-48:a 1987–1988 ja BK-IFK:a 1989–1990. Ruotsissa hän pelasi Allsvenskanissa Östers IF:ssä kausilla 1980–1982 ja Gefle IF:ssä 1983–1984 sekä 2. divisioonassa IFK Holmsundissa 1986. Utriainen voittin Österissä Ruotsin mestaruuden 1980 ja 1981.


title: Peter Utriainen

text:
Utriainen pelasi maajoukkueessa vuosina 1981–1984 yhteensä 11 maaottelua.
Nykyään hän toimii valmentajana I-JBK:n A-junioreissa.


title: Aistialiherkkyys

text: Aistialiherkkyys tarkoittaa tilannetta, jossa ihmisen keskushermosto ei aisti tarpeeksi voimakkaasti saadakseen riittävästi aistimuksia. Ihminen kokee tällöin tarvetta toimia tavalla, joka johtaa aistimusten kokemiseen. Hän voi siksi esimerkiksi painella, puristella tai jopa lyödä itseään.


title: Aistialiherkkyys

text: Aistialiherkkyyttä esiintyy etenkin autisteilla. Pienellä osalla autistilapsia on todettu, että heidän hermostonsa reagoi poikkeuksellisen vaimeasti ulkoisiin ärsykkeisiin. Näillä korkean ärsykekynnyksen lapsilla esiintyy taipumusta itseään vahingoittavaan käytökseen. Tutkijat epäilevät, että hermoston aliherkkyys saattaa johtua mantelitumakkeen ja ohimolohkojen epänormaalista toiminnasta.


title: Aistialiherkkyys

text: Hyvin voimakkaasta aistialiherkkyydestä kärsivän on hyvä itse tunnistaa oma tilansa, koska jotkut tilanteet voivat olla vaarallisia. Jos ei aisti esimerkiksi kuumuutta, ei osaa vähentää vaatteita tai hakeutua varjoon, jolloin pahimmillaan seuraa nestehukka. Jos ei tunne kipua, ei osaa hakeutua hoitoon tai pois kipua aiheuttavasta tilanteesta.


title: Aistialiherkkyys

text: Aistialiherkkyyden vastakohta on aistiyliherkkyys.


title: Pianokonsertto nro 3 (Beethoven)

text: Pianokonsertto nro 3 c-molli op. 37 on Ludwig van Beethovenin pianokonsertto, joka on sävelletty pääosin vuosina 1799–1800. Ensimmäiset luonnostelmat ovat vuodelta 1797. Kantaesitys oli Beethovenin itsensä esittämänä Wienissä Theater an der Wienissä 5. huhtikuuta 1803. Samassa konsertissa kantaesitettiin myös toinen sinfonia ja oratoria "Kristus öljymäellä". Konsertto on omistettu Preussin prinssi Louis Ferdinandille.


title: Pianokonsertto nro 3 (Beethoven)

text: Beethoven oli säveltänyt konserton suurimmaksi osaksi valmiiksi kesään 1800 mennessä, mutta solistin osuutta ei ollut kirjoitettu yksityiskohtaisesti ylös kantaesitykseen mennessä. Beethoven soitti kantaesityksessä soolo-osuuden lähes kokonaan ulkomuistista ja oli kirjoittanut piano-osuuden vain paikoitellen muistiin hänelle ominaisella pikakirjoituksella. Sivunkääntäjänä esityksessä toiminut Beethovenin ystävä Ignaz von Seyfried muisteli jälkeenpäin, että hän ei nähnyt partituurissa juuri muuta kuin tyhjiä nuottiviivastoja tai käsin kirjoitettua sekasotkua, eikä hänellä ollut aavistustakaan, missä kohdin sivuja olisi pitänyt kääntää.


title: Pianokonsertto nro 3 (Beethoven)

text: Konserton valmistumisajankohtana Beethoven oli säveltänyt jo muun muassa ensimmäisen sinfonian ja pianosonaatin nro 8. Tyyliltään konsertto enteilee Beethovenin niin sanotun keskimmäisen kauden teoksia. Konserton ensimmäisen osan alun teema muistuttaa Mozartin pianokonserton nro 24 (c-molli) alkua. Hidas toinen osa on ensimmäisen osan c-mollille etäisessä sävellajissa E-duurissa ja alkaa pitkällä pianon soolo-osuudella. Viimeinen osa loppuu C-duuriin.


title: Pianokonsertto nro 4 (Beethoven)

text: Pianokonsertto nro 4 G-duuri op. 58 on Ludwig van Beethovenin pianokonsertto, joka on sävelletty luultavasti vuosina 1805–1806. Konsertto julkaistiin elokuussa 1808 ja se on omistettu Itävallan arkkiherttua Rudolphille.


title: Pianokonsertto nro 4 (Beethoven)

text: Konserton kantaesitys oli maaliskuussa 1807 yksityisessä konsertissa prinssi Lobkowitzin palatsissa Wienissä Beethoven solistina. Konsertissa kantaesitettiin myös neljäs sinfonia. Ensimmäinen julkinen esitys oli 22. joulukuuta 1808 Theater an der Wienissä myös Beethovenin esittämänä. Samassa konsertissa kantaesitettiin myös "Kuorofantasia" sekä viides ja kuudes sinfonia.


title: Pianokonsertto nro 4 (Beethoven)

text: Teos on sävelletty samoihin aikoihin viidennen sinfonian kanssa. Ensimmäinen osa alkaa pianon soolo-osuudella, joka on rytmisesti samanlainen viidennen sinfonian alun teeman kanssa.


title: Pianokonsertto nro 1 (Beethoven)

text: Pianokonsertto nro 1 C-duuri op. 15 on Ludwig van Beethovenin pianokonsertto, joka julkaistiin Wienissä vuonna 1801. Beethoven aloitti teoksen säveltämisen luultavasti vuonna 1795. Teos oli ensimmäinen Beethovenin julkaistu pianokonsertto, mutta hän oli säveltänyt aikaisemmin jo konserton nro 2 (op. 19) sekä numeroimattoman Es-duuri-konserton (WoO 4).


title: Pianokonsertto nro 1 (Beethoven)

text: Beethoven on luultavasti esittänyt konserton Prahassa vuonna 1798 ja uudistanut konserttoa 1798 ja 1800. Teos oli mahdollisesti konsertto, jonka Beethoven esitti Wienissä 2. huhtikuuta 1800 samassa konsertissa, jossa kantaesitettiin ensimmäinen sinfonia ja septetto op. 20. Teos on omistettu prinsessa Barbara Odeschalchille, joka oli ollut Beethovenin oppilaana.


title: Pianokonsertto nro 2 (Beethoven)

text: Pianokonsertto nro 2 B-duuri op. 19 on Ludwig van Beethovenin pianokonsertto, joka on sävelletty pääosin Bonnissa vuosina 1789–1790. Konserton lopullinen versio julkaistiin Leipzigissä vuonna 1801 ensimmäisen pianokonserton julkaisun jälkeen. Teos on omistettu Carl Nicklas von Nickelsbergille.


title: Pianokonsertto nro 2 (Beethoven)

text: Konserton kantaesitys oli Wienin Burgtheaterissa 29. maaliskuuta 1795. Konsertto kuului ensimmäisiin teoksiin, joilla Beethoven toi Wienissä itseään esiin pianistina ja myös säveltäjänä. Beethoven esitti konserton Wienissä myös joulukuussa 1795 ja Prahassa 1798, jolloin hän luultavasti myös uudisti teosta.


title: Ganz

text: Ganz voi tarkoittaa:


title: Kvanttivaras

text: Kvanttivaras () on Hannu Rajaniemen esikoisromaani, joka ilmestyi Gollancz-yhtiön kustantamana vuonna 2010 ja suomeksi Gummeruksen kustantamana seuraavana vuonna.


title: Kvanttivaras

text: Rajaniemen tieteisromaani sijoittuu kaukaiseen tulevaisuuteen omassa aurinkokunnassamme. Päähenkilö Jean le Flambeur ( ’uhkapeluri’) on arvoitusvankilassa, jossa hänen rangaistuksenaan on peliteoreettisten arvoitusten ratkominen. Hän pääsee vapauteen, jos hän suostuu Mielen ehdotukseen tehdä vielä yksi keikka Marsin liikkuvassa kaupungissa. Teos sisältää tieteellistä käsitteistöä ja kuuluu kovan scifin lajityyppiin.


title: Kvanttivaras

text: Kirja oli ehdokkaana John W. Campbellin muistopalkinnolle.


title: Kvanttivaras

text: Kirja on voittanut Tähtivaeltaja-palkinnon.


title: Valtionetu

text: Valtionetu () on historiallinen poliittisen toiminnan periaate, jonka mukaan tavoitteena pitää olla valtion olemassaolon turvaaminen. Periaatteen merkittävin puolestapuhuja oli italialainen Niccolò Machiavelli (1469–1527). Pyrkimys valtionedun esiintuomiseen oli tärkeässä asemassa yksinvaltiaiden aikana, mutta 1800-luvulla se heikkeni ja sai piirteitä reaalipolitiikasta eli tavoitteiden asettamisesta toteuttamismahdollisuuksien mukaisiksi.


title: Viljelty maa

text: Viljelty maa eli viljelymaa on maatalousmaata, jota käytetään maataloudessa kasvintuotantoon. Se voi olla peltoa, niittyä, viljeltyä laidunta tai hyötykasvien viljelyyn käytettävää puutarha-aluetta.


title: Viljelty maa

text: Viljelymaan maaperästä erotetaan multakerros eli ruokamulta, jankko ja pohjamaa.


title: Viljelty maa

text: Viljelymaa on termi tiluslajiluokituksessa. "Viljelykelpoinen maa" taas on tiluslajiluokituksen mukainen maa-alue, joka voidaan kohtuullisin kustannuksin raivata viljelykuntoon. Maan muodot tai maaperän ominaisuudet eivät saa liiaksi haitata maan käyttöä aiottuun tarkoitukseen.


title: Betty Missiego

text: Beatriz Teresa ”Betty” Missiego Campos (16. tammikuuta 1945 Lima, Peru) on perulaissyntyinen laulaja, joka on nykyään Espanjan kansalainen ja asuu Espanjassa.


title: Betty Missiego

text: Perussa Missiego aloitti uran tanssijana, mutta hänen uransa pysähtyi vammaan. Vuonna 1969 hän muutti Espanjaan tavoittelemaan laulajan uraa. hän sai Espanjan kansalaisuuden vuonna 1972. Hän on siis tällä hetkellä sekä Espanajan että Perun kansalainen.


title: Betty Missiego

text: Vuonna 1979 Missiego edusti Espanjaa Eurovision laulukilpailussa Jerusalemissa 31. maaliskuuta kappaleella ”Su canción” (suom. Sinun laulusi). Hän sijoittui toiseksi 116 pisteellä häviten Israelin Gali Atarin ja Milk and Honeyn kappaleelle ”Hallelujah” yhdeksällä pisteellä.


title: Kəlbəcərin piirikunta

text: Kəlbəcərin piirikunta (, ) on Azerbaidžaniin de jure kuuluva hallintoalue. Vuonna 1930 perustetun piirin pinta-ala on 3050 neliökilometriä.


title: Kəlbəcərin piirikunta

text: Kəlbəcərin piiri sijaitsee Azerbaidžanin lounaisosan vuoristoseudulla Vuoristo-Karabahin ja Armenian välissä. Maan virallisen hallinnollisen jaon mukaan se rajoittuu pohjoisessa Daşkəsənin, Göygölin ja Goranboyn, koillisessa Tərtərin, idässä Ağdamin, kaakossa Xocalın sekä etelässä Laçınin piireihin.


title: Kəlbəcərin piirikunta

text: Vuoden 1989 väestönlaskennan mukaan Kəlbəcərin piirissä oli 43 700 asukasta. Sen hallinnollinen keskus oli Kəlbəcərin kaupunki. Toinen huomattavampi paikkakunta oli İstisun kylpylätaajama. Marraskuussa 1991 piiriin liitettiin Vuoristo-Karabahin Mardakertin piirin länsiosa. Armenialaiset joukot miehittivät alueen Vuoristo-Karabahin sodan aikana huhtikuussa 1993.


title: Kəlbəcərin piirikunta

text: Nykyään Kəlbəcərin piiri on osa de facto itsenäistä Vuoristo-Karabahin tasavaltaa. Sen alue kuuluu tasavallan Šahumjanin ja Askeranin piireihin.


title: Matkakirjeitä Maasta

text: Matkakirjeitä Maasta () on Mark Twainin postuumisti julkaistu kirja. Vuonna 1962 julkaistun teoksen toimitti Bernard DeVoto. Valikoima teoksesta ilmestyi suomeksi Kristiina Kivivuoren suomennoksena 1963 Gummeruksen kustantamana.


title: Matkakirjeitä Maasta

text: Teoksessa kristinuskon Jumala luo koemielessä pienen pallon, jolle hän antaa nimeksi Maa. Jumalan palvelija, arkkienkeli Saatana, arvostelee liian kärkevästi herransa luomuksia ja hänet karkotetaan määräajaksi katsomaan, miten koe edistyy. Saatana kirjoittaa tovereilleen Mikaelille ja Gabrielille Maan ihmisten olevan mielipuolia.


title: Aivan kuin mainingit sois

text: Aivan kuin mainingit sois – Juha Vainion laulujen äärellä on musiikintutkija, etnomusikologi Laura Henrikssonin kirjoittama teos, joka käsittelee Juha Vainion laulutuotantoa. Teoksen on julkaissut vuonna 2011 Tammi.


title: Aivan kuin mainingit sois

text: Kirjan tekijä, Kirkkonummen Veikkolassa asuva filosofian maisteri Laura Henriksson sai ensikosketuksen Juha Vainioon kymmenvuotiaana C-kasetin kautta, jolle oli kopioitu sekalainen valikoima 1970-luvun suosikkikappaleita, joukossa "Käyn ahon laitaa", johon Henriksson ihastui ja joka herätti hänessä pitkäaikaisen kiinnostuksen Vainion lauluihin ja niiden tarinoihin. Hän teki Vainion laulutyylistä ja laulunaiheista ensin gradun, ja kirjahankkeessakin hän käsittelee laulujen tulkinnassa elämäkerrallisuuden sijasta juuri tarinoita, siitä miten Vainio tulkitsee niissä elämää. Teos keskittyy 2 433 sanoitusta tai sävelmää tehneen Vainion uraan ja tuotantoon ja jättää yksityiselämän vaiheet sivuun. Henriksson esittelee myös Vainion työskentelytapoja ja -asennetta ja tuo esiin yhden keskeisen piirteen, kehityksen nuoruuden huumorilauluista kohti vakavampia tekstejä.


title: Aivan kuin mainingit sois

text: Kriitikko toteaa, että Henriksson osaa tehdä Vainion lauluista oivaltavia analyysejä ja osaa myös ilmaista sanottavansa hyvin. Kirjaa tehdessään Henriksson tutustui myös Vainion elinpiiriin Kotkassa ja toteaa, että ympäristö selittää hyvin, millaisesta tunnelmasta Vainion ajattelutapa on syntynyt.


title: Aivan kuin mainingit sois

text: Teosta varten Henriksson on haastatellut monia musiikkialan vaikuttajia ja Vainion työtovereita, kuten Erik Lindströmiä, Markku Johanssonia, Esa Niemistä ja koko uran ajan Vainiota säestänyttä Harry Roinetta. Lisäksi hän on hyödyntänyt Vainion arkistohaastatteluja. Kirjan lopussa on henkilöhakemisto ja kappalehakemisto sekä Vainion että muiden kappaleista, jotka kirjassa mainitaan.


title: Aivan kuin mainingit sois

text: Kordelinin säätiö myönsi Henrikssonille teosta varten apurahan.


title: Ramsundin laivastotukikohta

text: Ramsundin laivastotukikohta ("Ramsund orlogsstasjon", ROS) on 1913 perustettu Norjan laivaston huoltotukikohta Pohjois-Norjassa Tjeldsundin kunnassa. Se on yksi kolmesta merkittävästä työnantajasta.


title: Ramsundin laivastotukikohta

text: Tukikohdassa on 200 työpaikkaa lähinnä siviilityöntekijöille Ramsundissa, Harstadissa ja Sortlandissa.


title: Perstechnique

text: Perstechnique on suomalaisen industrial metal -yhtye Turmion Kätilöiden helmikuussa 2011 julkaistu neljäs täyspitkä albumi. Albumin julkaisi Osasto-A Records ja se on yhtyeen ensimmäinen levytys nykyisen kitaristin Bobby Undertakerin kanssa.


title: Gambas

text:
Gambas on avoimen lähdekoodin BASIC-sukuinen olio-ohjelmointiominaisuuksilla laajennettu ohjelmointikieli. Gambas sisältää integroidun ohjeimointiympäristön, joka on ohjelmoitu Gambasilla itsellään.
Gambas muistuttaa erittäin paljon Visual Basic -ohjelmointikieltä ja osa Visual Basicillä tehdyistä ohjelmista toimiikin lähdekoodia muuttamatta
Gambasissa. Gambas ei ole kuitenkaan Visual Basic -klooni, ja kielten välisiä eroja onkin syntynyt parantaessa syntaksia
ja sisäistä logiikkaa. Nimi Gambas tulee sanoista "Gambas Almost Means BASIC".


title: Gambas

text: Gambas on julkaistu avoimella GPLv2-lisenssillä (tai omavalinnaisesti myöhempi).


title: Gambas

text:
Gambas 3.0:lla tehdyt suorituskykymittaukset osoittavat Gambasin olevan merkittävästi nopeampi kuin
esimerkiksi Perl ja Python.


title: Gambas

text:
Gambas on aktiivisen kehityksen alla.
Suunnitelmissa on muun muassa laajentaa käyttöjärjestelmätukea muun muassa OS X:iin.


title: Gambas

text:
Tässä esimerkissä teksti tulostuu terminaaliin:
Public Sub Main()
End


title: Gambas

text:
Tässä GUI versio, jossa teksti tulostuu omaan ikkunaan:
Public Sub Main()
End


title: Axel Ström

text: Axel Waldemar Ström () oli suomalainen jääkäriluutnantti ja liikemies. Hän sai sotilaskoulutuksensa Saksassa ja osallistui taisteluihin Saksan itärintamalla Riianlahdella vuonna 1916.


title: Axel Ström

text: Strömin vanhemmat olivat työnjohtaja Karl Herman Ström ja Hulda Karolina Sjöholm. Hän kirjoitti ylioppilaaksi Helsingin ruotsalaisesta normaalilyseosta vuonna 1910 ja liittyi Helsingin yliopiston Uusmaalaiseen osakuntaan. Hän opiskeli Helsingin yliopistossa 1910–1915 filosofisen tiedekunnan historiallis-kielitieteellisellä osastolla ja rahoitti opiskelunsa työskentelemällä virkailijana Suomen Pankissa ja harjoittelijana Yliopiston kirjastossa.


title: Axel Ström

text: Ström liittyi yhtenä ensimmäisistä vapaaehtoisiin, joiden päämääränä oli Saksassa sotilaskoulutusta antava Pfadfinder-kurssi. Kurssi järjestettiin Pohjois-Saksassa sijaitsevalla Lockstedter Lagerin harjoitusalueella. Hän ilmoittautui leirille 2. maaliskuuta 1915, ja hänet sijoitettiin 2. komppaniaan, josta hänet siirrettiin myöhemmin perustettuun Jääkäripataljoona 27:n 2. komppaniaan. Hänet komennettiin 7. toukokuuta 1915 alkaen sihteeriksi varatuomari Fritz Wetterhoffin toimistoon Berliiniin, josta hän siirtyi lokakuussa 1915 etappitehtäviin Malmöhön ja edelleen syyskuun lopulla 1916 Sassnitziin. Takaisin pataljoonaan Ström palasi lokakuussa 1916, ja hänet sijoitettiin aluksi pataljoonan täydennysjoukkoon, josta hänet siirrettiin 10. tammikuuta 1917 alkaen pataljoonan haupitsipatteriin.


title: Axel Ström

text: Ström osallistui taisteluihin ensimmäisessä maailmansodassa Saksan itärintamalla Aajoella ja Riianlahdella. Pataljoonan rintamakomennuksen jälkeen hänet komennettiin 16. helmikuuta 1917 alkaen Hampuriin perustetun jääkäreiden huoltotoimiston johtajaksi. Syyskuussa 1917 hänet siirrettiin Berliiniin pataljoonan toimistoon ja marraskuussa 1917 Suomen-toimistoon. Hän toimi Suomen toimiston Suomen ja Saksan välisenä kuriirina vuodenvaihteessa 1918. Ström määrättiin tammikuussa 1918 Suomen Berliinin-lähetystön käytettäväksi, jossa tehtävässä hän toimi Suomen sisällissodan aikana siihen asti, kunnes hänet nimitettiin huhtikuussa 1918 attaseaksi 16. lokakuuta 1918 alkaen toiseksi lähetystösihteeriksi.


title: Axel Ström

text: Strömin kerrotaan käyneen SDP:n puoluejohdon puheilla sunnilleen 4.-5. joulukuuta 1917 välittämässä tiedon, että Saksa on päättänyt tukea Suomen itsenäisyyshanketta. Hänellä ei ollut tästä kirjallista dokumenttia, vaan hän esitti ulkoa opettelemansa tiedon. Paikalla olivat Strömin mukaan K. H. Wiik, Oskari Tokoi, Yrjö Sirola, Matti Turkia, Edvard Valpas-Hänninen, Edvard Gylling ja Kullervo Manner. Tokoi oli kommentoinut, etteivät he edustaneet puoluejohtoa vaan: "Nykyään johtavat massat meitä emmekä me niitä". Strömin luettelemista henkilöistä kukaan ei ole myöhemmin maininnut tällaista tapaamista, joskin Wiik mainitsee tavanneensa Strömin ja että Strömillä oli useita tapaamisia sosialidemokraattien kanssa. Matti Lackman pitää kuitenkin kirjassaan mahdollisena, että jääkäriliikkeen johto olisi lähettänyt jääkäreitä Suomeen kertomaan poliitikoille Saksan avusta ja myös keskustelemaan SDP:n johdon kanssa, jotta vältyttäisiin sisällissodasta.


title: Axel Ström

text: Ström erosi armeijasta 25. marraskuuta 1920 ja toimi sen jälkeen liikemiehenä ensin Berliinissä ja myöhemmin Helsingissä. Vuonna 1922 hän meni naimisiin Greta Walborg Henrikssonin kanssa, josta hän erosi vuonna 1925.


title: Iuje

text: Iuje () eli Ivje () on pieni kaupunki ja samanniminen piiri Hrodnan alueella Valko-Venäjän länsiosissa. Vuoden 2009 väestönlaskun mukaan kaupungin väkiluku oli 8 174 ja koko piirin 28 891.


title: Iuje

text: Hallintopiirin pohjoisosien läpi kulkee Valko-Venäjän rautateiden Maladzetšna–Lida-rata. Sen varrella on useita asemia tai seisakkeita Iujen piirissä.


title: Kaarle Ojanen

text: Kaarle Ojanen voi tarkoittaa seuraavia:


title: Via Mistica

text: Via Mistica on puolalainen goottimetalliyhtye, joka on perustettu vuonna 1998 Białystokissa, Puolassa.Entiset jäsenetDema


title: Daşkəsənin piirikunta

text: Daşkəsənin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1047 neliökilometriä. Asukkaita on 32 900 henkeä (vuonna 2010).


title: Daşkəsənin piirikunta

text: Daşkəsənin piiri sijaitsee Azerbaidžanin länsiosan vuoristoseudulla. Se rajoittuu lännessä Gədəbəyn, pohjoisessa Şəmkirin, idässä Göygölin ja etelässä Kəlbəcərin piireihin sekä lounaassa Armeniaan.


title: Daşkəsənin piirikunta

text: Piirin keskus on Daşkəsənin kaupunki, josta on 397 kilometriä maan pääkaupunkiin Bakuun. Toinen huomattavampi paikkakunta on Yuxarı Daşkəsənin taajama. Kuntia on yhteensä 32, taajamia 6 ja kyliä 42. Kaupunkiväestön osuus on 43,5 % (vuonna 2010).


title: Daşkəsənin piirikunta

text: Aikaisemmin lähes puolet seudun asukkaista oli armenialaisia (47,2 % vuonna 1959). Vuoden 1999 väestönlaskennan mukaan 99,7 % asukkaista on azereja.


title: Daşkəsənin piirikunta

text: Seudun talous perustuu kaivosteollisuuteen, karjanhoitoon ja maanviljelyyn.


title: Daşkəsənin piirikunta

text: Historiallisia nähtävyyksiä ovat muinaiset asuinpaikat, linnoitukset ja hautausmaat, 1400-luvulla rakennetut Bayanin, Zəylikin ja Qabaqtəpən kylien kirkot sekä Quşqaraçayı- ja Gəncəjokien sillat.


title: Daşkəsənin piirikunta

text: Paikallislehtenä ilmestyy "Daşkəsən".


Koripallon Etelä-Amerikan-mestaruuskilpailut on FIBA Americasin järjestämä koripallon mestaruusturnaus eteläamerikkalaisille maajoukkueille.


title: Koripallon Etelä-Amerikan-mestaruuskilpailut

text: Turnaus on järjestetty vuodesta 1930 lähtien, jolloin ensimmäisen mestaruuden voitti Uruguay. Eniten mestaruuksia on kuitenkin voittanut Brasilia, joka on saavuttanut 18 mestaruutta. Nykyisin kilpailut järjestetään kahden vuoden välein.


title: Suosittelujärjestelmä

text: Suosittelujärjestelmä () on tietokoneohjelma, joka ehdottaa käyttäjän aiempaan toimintaan perustuen sisältöjä, joista hän voisi olla kiinnostunut. Se auttaa kuluttajia löytämään tuotteita, joista he pitävät ja auttavat yrityksiä lisäämään myyntiään. Se voi antaa käyttäjille ehdotuksia esimerkiksi kiinnostavasta musiikista, elokuvista, kirjoista, valokuvista tai verkkokirjanmerkeistä.


title: Suosittelujärjestelmä

text: Suosittelujärjestelmien taustalla on ajatus siitä, että palveluiden suunnittelussa tulisi ottaa huomioon eri kuluttajaryhmien yhä selvemmin eriytyvät tarpeet ja halut. Hajaantunut ja yksilöllistynyt kulutus on ominaista jälkimoderneille yhteiskunnille, joissa kulutusvalinnat ja niihin liittyvä merkityksenanto toimivat yhtenä tärkeänä identiteettien rakentamisen ja esittämisen tapana. Esimerkiksi sisällyttämällä musiikin verkkopalveluihin suositteluominaisuuksia, käyttäjät voivat löytää uutta musiikkia helpommin.


title: Suosittelujärjestelmä

text: Kimmo Tuomisen mukaan suosittelujärjestelmät ovat yhdenlaisia suodatusmekanismeja, joilla verkossa olevaa tietoa seulotaan – erotellaan olennainen epäolennaisesta. Erilaiset suositukset lisäävät huomattavasti yhteisöllisiä kirjanmerkkejä hyödyntävien verkkopalvelujen suodatuskapasiteettia.


title: Suosittelujärjestelmä

text: Suosittelujärjestelmien toimintaperiaatteet ovat pääasiassa kahdenlaisia: sisältöperustaisia tai yhteistoiminnallisia. Sisältöperustaisissa lähtökohtana on käyttäjien ja tuotteiden profiloiminen. Käyttäjä- ja tuoteprofiileja käytetään yhdistämään käyttäjien kiinnostuksenkohteita tuotekuvauksiin erilaisten algoritmien avulla.


title: Suosittelujärjestelmä

text: Menestynein suosittelujärjestelmien toimintaperiaate on kuitenkin kollaboratiivinen eli yhteistoiminnallinen suodattaminen (engl. collaborative filtering). Se on menetelmä, jonka avulla luodaan automaattisia ennusteita käyttäjän kiinnostuksen kohteista keräämällä makua koskevaa tietoa usealta käyttäjältä. Yhteistoiminnallisessa suodattamisessa käyttäjien menneitä aktiviteetteja käytetään nykyisten mieltymysten ennustamiseen.


title: Suosittelujärjestelmä

text: Yhteistoiminnallinen suodattaminen on teknisesti helpompi toteuttaa kuin sisältöperustainen suosittelu. Se tuottaa laadukkaita suosituksia, mutta sen tehokkuus heikkenee käyttäjien (esim. kuluttajien) ja datan (esim. tuotteiden) määrän kasvaessa.


title: Suosittelujärjestelmä

text: Yhteistoiminnallisessa suodattamisessa käytetään tilastollisia menetelmiä kuten lähin naapuri -tekniikoita. Ne toimivat etsimällä käyttäjien naapureita, joilla on ollut aiemmin taipumuksena olla samaa mieltä asioista käyttäjän kanssa. Useimmiten naapurit muodostuvat käyttäjien mielipiteiden keskinäisestä korrelaatiosta. Tämän jälkeen järjestelmä voi suositella tuotteita, joista käyttäjän lähimmät naapurit ovat pitäneet ja myös käyttäjä todennäköisesti pitää. Ne siis vaativat tietyn asteista interaktiivisuutta, joka useimmin ilmenee käyttäjien tuotteille antamina arvosanoina tai ostoshistoriana.


title: Suosittelujärjestelmä

text: Yksi esimerkki yhteistoiminnallisesta suodattamisesta on folksonomiat eli verkon kansanluokitukset. Ne ovat internetkäyttäjien yhteisöllisesti luomaa metadataa.


title: Suosittelujärjestelmä

text: Suosittelujärjestelmien on todettu lisäävän verkkokauppaa, koska ne auttavat kauppojen asiakkaita löytämään tehokkaammin itselleen sopivia tuotteita Internetin valtavasta tarjonnasta. Suosittelujärjestelmien tarjoamat personoidut tuotesuositukset johtavat ostopäätökseen selvästi personoimattomia ehdotuksia useammin. Erityisen merkityksellisiä suositukset ovat aloilla, joiden markkinoilla on suuri valinnanvara, makuasioilla suuri merkitys ja matala hintataso.


title: Suosittelujärjestelmä

text: Andersonin mukaan suositusmahdollisuudet ovat keskeisiä nettikauppojen menestystekijöitä. Suosittelujärjestelmät ovat yksi suodatusmekanismi, jolla kuluttajat saadaan siirtymään pitkän hännän tuotteisiin ja ostamaan hittien lisäksi marginaalituotteita. Se on siis osa uutta yksilöllisempää digitaalisen kaupan muotoa, jossa kysyntä ja tarjonta yhdistetään. Suosituksilla on kaikki mainonnan kysyntää lisäävä voima, mutta niiden kustannukset ovat alhaisemmat.


title: Suosittelujärjestelmä

text: Myös kirjastot käyttävät suosittelujärjestelmiä aineistotietokannoissaan. Mm. Hämeenlinnan, Keski-Suomen (Aalto-kirjastot) ja Pirkanmaan kunnankirjastot (PIKI-kirjastot) käyttävät sosiaaliseen mediaan perustuvaa Axiell Arena -alustaa, joka mahdollistaa automaattisen suosittelemisen samankaltaisten asiasanojen tai tagien kautta.


title: Suosittelujärjestelmä

text: Koska suosittelujärjestelmien toiminnan edellytyksenä on suurien käyttäjäjoukkojen aktiivisuus, käyttäjiä on oltava riittävästi, ja heidän oltava motivoituneita kertomaan omasta maustaan.


title: Suosittelujärjestelmä

text: Käyttäjiltä kerättävän tietomäärän vuoksi kyse on myös yksityisyydensuojasta. Esimerkiksi Facebookin Beacon-laajennus poistettiin käytöstä voimakkaan vastustuksen vuoksi, koska se kertoi automaattisesti käyttäjien nettiostoksista heidän ystävilleen. Facebookin perustaja Mark Zuckerbergin mukaan tällaiset personoidut mainokset vastaavat suositusta luotetulta ystävältä.


title: Suosittelujärjestelmä

text: Anderson on nähnyt ongelmana sen, että suositukset loppuvat helposti: mitä marginaalisempaa musiikkia, sitä vähemmän käyttäjiä, joilta kerätä dataa ja luoda yhteistoiminnallista suodattamista. Toinen ongelma on suositusten pysyminen pitkällä aikavälillä samanlaisina.


title: Suosittelujärjestelmä

text: Musiikin suositusjärjestelmissä genrekohtaiset rajoitukset ovat olennaisia puutteita – esimerkiksi klassisen ja populaarin musiikin tekijyyskäsityksen yhteensopimattomuus (säveltäjä vs. esittäjä) tekee samankaltaisuuden määrittämisestä vaikeaa. Myös suodattaminen ylipäänsä genren tai esittäjän mukaan on vain rajattu tapa, eikä mahdollista esimerkiksi saman aikakauden musiikin suosittelemista.


title: Suosittelujärjestelmä

text: Åmanin mukaan ongelmiin myös se, että yhteistoiminnallinen suodattaminen on amatöörien tekemää ja sitten altista esimerkiksi vääristelylle, kuten tagien käytössä pilailemiselle.


title: Michel Vaucaire

text: Michel Vaucaire (1904–1980) oli ranskalainen sanoittaja. Hän oli tiiviissä yhteistyössä säveltäjä Charles Dumontin kanssa. He tekivät muun muassa Edith Piafille laulun Non, je ne regrette rien.


title: Michel Vaucaire

text: Hänen vaimonsa oli laulaja Cora Vaucaire.


title: K-tyypin pääsarjan tähti

text:
K-tyypin pääsarjan tähti, joskus oranssi kääpiö/"K-kääpiö" on tähtitieteessä Aurinkoa kevyempi
oranssi pääsarjan tähti. Niinpä oranssin kääpiön spektriluokka on K ja luminositeettiluokka V. Oranssit kääpiöt ovat jonkin verran Aurinkoa kevyempiä, viileämpiä, pienempiä ja himmeämpiä, mutta muistuttavat melko paljon Aurinkoa. Kooltaan tällaiset ovat pienempiä kuin keltaiset G-tyypin tähdet ja suurempia kuin punaiset M-tyypin tähdet.


title: K-tyypin pääsarjan tähti

text: K-tyypin pääsarjan tähtien on 0,45–0,8 kertaa Auringon massa ja pintalämpötila on 3 900–5 200 K. Säde 0,7–0,96 R☉, säteilyntuotto eli bolometrinen luminositeetti 0,08–0,6 L☉. Vaikka näitä tähtiä yleensä sanotaan oransseiksi, ne ovat yleensä keltaoransseja.


title: K-tyypin pääsarjan tähti

text: Suhteellisen vakaina pääsarjassa nämä tähdet viettävät 15–30 miljardia vuotta, kun Aurinko vain 10 miljardia vuotta. K-tyypin tähtiä on pääsarjan tähdistä noin 12 %.


title: K-tyypin pääsarjan tähti

text:
Varsinkin kirkkaimmilla K-tyypin tähdillä saattaa olla elinkelpoisia planeettoja. Siihen että K-tyypin tähdeltä saattaa löytyä helpommin elämää kuin Auringon tyyppiseltä viittaa se, että K-tyypin tähdet ovat Auringon tyyppisiä yleisempiä ja pitkäikäisempiä. Myöskään varhaisen K-tyypin tähdissä (K0-K5) ei vuorovesilukkiutuminen estä planeettaa pyörimästä niin kuin punaisilla kääpiöillä ja tasaamasta planeetan lämpötilaa elämälle sopivaksi.
Mutta toisaalta väitetään, että alle 0,8 AU etäisyydellä oleva Maan tyyppinen planeetta menettää paljon kaasukehäänsä voimakkaissa kaskustähden säteily- ja hiukkaspurkauksissa.
Aurinkoa melko lähellä olevia K-tyypin pääsarjan tähtiä ovat esimerkiksi Alfa Centauri B, Epsilon Indi 61 Cygnin molemmat komponentit , Epsilon Eridani ja Sigma Draconis.


title: Heliumplaneetta

text: Heliumplaneetta on hypoteettinen planeettatyyppi, joka voisi syntyä, jos pieni valkoinen kääpiö menettäisi massaansa. Tavalliset kaasuplaneetat kuten Jupiter ja Saturnus koostuvat usein pääasiassa vedystä, helium taas on toissijainen ainesosa. Heliumplaneetan syntyessä puolestaan helium olisi voinut korvata vedyn.


Joukkuekilpailu alppihiihdon maailmanmestaruuskilpailuissa 2011 järjestettiin 16. helmikuuta Kandahar-rinteessä.


title: Joukkuekilpailu alppihiihdon maailmanmestaruuskilpailuissa 2011

text: Kilpailuun sai osallistua FIS-rankingin kuusitoista parasta maata, ja joka joukkueessa piti olla vähintään kaksi miestä ja kaksi naista. Lopulta 11 maata osallistui. Kilpailijat laskivat vastakkain suurpujottelussa vierekkäin asetetuilla rinteillä siten, että parin voittaja saa yhden pisteen. Neljän parin jälkeen voittaja pääsi jatkoon ja tasapelin sattuessa jatkoon pääsi joukkue, jonka nopeamman miehen ja nopeamman naisen yhteisaika oli pienempi.


text: Kilpailun voitti Ranska, toiseksi sijoittui Itävalta ja pronssia voitti Ruotsi.


title: Göygölin piirikunta

text: Göygölin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1380 neliökilometriä. Asukkaita on 57 800 henkeä (vuonna 2010). Vuoteen 2008 saakka nimenä oli "Xanlarin piiri".


title: Göygölin piirikunta

text: Göygölin piiri sijaitsee Azerbaidžan länsiosassa Kaukasusvuoristossa ja sen reuna-alueella. Se rajoittuu pohjoisessa Samuxin piiriin ja Gəncən kaupunkiin, idässä Goranboyn piiriin, etelässä Kəlbəcərin piiriin sekä lännessä Daşkəsənin ja Şəmkirin piireihin.


title: Göygölin piirikunta

text: Piirin keskus on Göygölin kaupunki (entinen "Xanlar"), josta on 364 kilometriä maan pääkaupunkiin Bakuun. Muita merkittävämpiä paikkakuntia ovat Hacıməlikin, Qızılqayan ja Firuzabadin taajamat. Kuntia on yhteensä 30, taajamia 5 ja kyliä 38. Kaupunkiväestön osuus on 41,0 % (vuonna 2010).


title: Göygölin piirikunta

text: Aikaisemmin piirin asukkaista puolet oli armenialaisia (51,7 % vuonna 1959). Vuoden 1999 väestönlaskennan mukaan 97,5 % väestöstä on azereja ja 1,9 % turkkilaisia.


title: Göygölin piirikunta

text: Seudun kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Pääelinkeino on on maatalous, joka on erikoistunut viljan, perunan ja vihannesten viljelyyn sekä karjanhoitoon. Lisäksi on pienimuotoista elintarviketeollisuutta.


title: Göygölin piirikunta

text: Nähtävyyksiin kuuluvat muinaiset asuin- ja hautapaikat, vanhat kivisillat, Şəhriyarin, Çaykəndin ja Yeni-Zodin kylien kirkot, Üçbulaqin ja Balçılın kylien puolustustornit sekä vuonna 1854 rakennettu Göygölin saksalainen kirkko.


title: Göygölin piirikunta

text: Paikallislehtenä ilmestyy "Göygöl".


title: Torsten Lindholm

text: Torsten ”Toli” Lindholm (22. toukokuuta 1911 Maarianhamina – 13. syyskuuta 1994 Helsinki) oli suomalainen lehtitoimittaja ja jalkapalloilija.


title: Torsten Lindholm

text: Lindholm tunnettiin toimittajana etenkin "Hufvudstadsbladetin" jalkapallo- ja jääpallokirjoittajana, vaikka kirjoitti lehteen muistakin aiheista. Lehti julkaisi hänen ensimmäisen jalkapalloaiheisen kirjoituksensa vuonna 1934 ja seuraavana vuonna hän alkoi työskennellä lehden yleistoimittajana. Hän siirtyi vuonna 1950 osuuskauppa Elannon ruotsinkielisen lehden palvelukseen, jossa työskenteli 1970-luvun puoliväliin. Hän toimi aluksi lehden toimitussihteerinä ja myöhemmin päätoimittajana. Lindholm jatkoi kuitenkin myös "Hufvudstadsbladetiin" kirjoittamista, ja hänen viimeinen jalkapalloa käsitellyt kirjoituksensa julkaistiin vuonna 1992.


title: Torsten Lindholm

text: Ennen toimittajanuraansa Lindholm oli pääsarjatason jalkapalloilija. Hän oli voittamassa vuosina 1930 ja 1931 jalkapallon Suomen-mestaruutta helsinkiläisseura HIFK:ssa. Hän pelasi myös yhdessä lajin B-maaottelussa.


title: Torsten Lindholm

text: Lindholmin tytär Susanne murhattiin vuonna 1976, ja tapaus on yhä selvittämättä.


title: The Voice of the Sparrow: The Very Best of Édith Piaf

text: The Voice of the Sparrow: The Very Best of Edith Piaf on Edith Piafin kokoelma-albumi, joka on tehty hänen kuolemansa jälkeen. Albumilla on Piafin tunnetuimpia kappaleita.


title: Kulhon koulu

text:
Kulhon koulu on Pohjois-Karjalassa Kontiolahden Kulhon kylässä Rekilammen rannalla sijaitseva alakoulu. Koulussa on tällä hetkellä noin 140 oppilasta ja yhdeksän opettajaa. Koululla käy myös kaksi kiertävää tuntiopettajaa, jotka opettavat englantia ja ortodoksista uskontoa. Koulu sijaitsee noin kymmenen kilometrin päässä Joensuusta, vaikkakin Kontiolahden omaan kuntakeskukseen matkaa on kaksikymmentä kilometriä.
Koulussa toimii myös oppilaskunta.


title: Kulhon koulu

text: Koulun rakentaminen aloitettiin vuonna 1928. Kulhon koulussa oli aluksi vain kaksi opettajaa. Kulhon koulun oppilasmäärä on koko ajan noussut sen perustamisesta lähtien.


title: Kulhon koulu

text: 1960-luvulla koulua laajennettiin rakentamalla kouluun keittiö, laajentamalla luokkatiloja ja rakentamalla talonmiehelle koulun yhteyteen oma asunto. Koulu on peruskorjattu vielä kertaalleen 1990-luvulla, minkä yhteydessä koulu sai uuden lisärakennuksen. Vuonna 2006 koulua laajennettiin vielä rakentamalla lisäksi neljä uutta luokkahuonetta sekä tilat tietotekniikalle, terveydenhoitajalle ja lääkärille.


title: Rasmus Ristolainen

text: Rasmus Ristolainen (s. 27. lokakuuta 1994 Turku) on suomalainen jääkiekkopuolustaja, joka pelaa NHL-joukkue Buffalo Sabresissa. Joukkue varasi hänet ensimmäisen kierroksen kahdeksantena pelaajana.


title: Rasmus Ristolainen

text: "Yleisradion" urheilutoimittaja Matias Strozykin mukaan Ristolainen kuuluu ikäluokkansa parhaimpiin puolustajiin.


title: Rasmus Ristolainen

text: Jääkiekkoon erikoistuneen "Jatkoaika.comin" verkkolehden mukaan isokokoisen Ristolaisen vahvuuksiin kuuluvat rohkeus, rauhallisuus, laukaus, alivoimapelaaminen, fysiikka, monipuolisuus, luistelu ja pelinavaaminen. Yhdysvaltalainen "The Hockey News" -aikakauslehti on luonnehtinut Ristolaista pelityyliltään all-around -puolustajaksi, joka taitaa sekä kiekollisen, fyysisen että peruspelaamisen. Ristolaisen heikkouksia ovat verkkosivuston raportin mukaan vartalon käyttö ja ajoittainen kiekon ylipelaaminen. "Yleisradion" urheilutoimittaja Tommi Seppälä on kuitenkin korostanut Ristolaisen kuuluvan fyysisiltä ominaisuuksiltaan NHL-liigan kärkiviidennekseen. "Jo nyt nuori suomalainen muodostaa ison koon, hyvän liikkumisen, laadukkaan kiekollisen pelaamisen, teknisen huipputason, terveen itseluottamuksen ja fyysisen kovuuden kautta paketin, jollaista ei suomalainen jääkiekkohistoria tunne", Yle kirjoitti artikkelissaan vuoden 2015 joulukuussa.


title: Rasmus Ristolainen

text: Ristolainen on Turun Palloseuran kasvatti. Hän voitti C-nuorten SM-hopeaa vuonna 2009 ja B-nuorten SM-hopeaa vuonna 2011. Ristolainen pelasi ensimmäisen SM-liigaottelunsa 15. helmikuuta 2011 Helsingin IFK:ta 16 vuoden ikäisenä. Hän sai ottelussa jääaikaa 6.41 minuuttia. Ristolaisesta tuli debyyttinsä myötä SM-liigan kaikkien aikojen neljänneksi nuorin pelaaja ja TPS:n kaikkien aikojen toiseksi nuorin SM-liigapelaaja Aki-Petteri Bergin jälkeen.


title: Rasmus Ristolainen

text: Maaliskuussa 2011 Ristolainen teki TPS:n kanssa kolmivuotisen SM-liigasopimuksen. Hän sai joukkueessa peliaikaa harjoituskaudella kuuden ottelun verran European Trophy -turnauksesta, mutta ei pelannut vielä SM-liigan runkosarjan 2011–2012 avausottelussa, vaan avasi kautensa A-nuorissa. Ristolainen pelasi kuitenkin seuraavassa ottelussa 17. syyskuuta 2011 Porin Ässiä vastaan keräten ottelussa syöttöpisteen Ville Vahalahden tekemään maaliin. Hänet palkittiin ottelusta "Ilta-Sanomien" yhden tähden tähtipelaajana. Liigauransa kolmannessa ottelussa 20. syyskuuta 2011 Ristolainen teki ensimmäiset kaksi liigamaaliaan vierasottelussa Tampereen Ilvestä vastaan. Hänet palkittiin ottelun "Ilta-Sanomien" kolmen tähden tähtipelaajana. Ristolainen kantoi maalien ansiosta hetken myös TPS:n kultakypärää. Yhteensä hän teki tulokaskautensa aikana 40 runkosarja- ja kahdessa playoff-ottelussa tehot 3+5=8 sekä keräsi 78 jäähyminuuttia.


title: Rasmus Ristolainen

text: KHL-joukkue Amur Habarovsk varasi Ristolaisen ensimmäisellä kierroksella 13. pelaajana . Kaudella 2012–2013 hän oli TPS:n tehokkain puolustaja tehoilla 3+12=15. Helmikuussa hän teki kaksivuotisen jatkosopimuksen TPS:n kanssa.


title: Rasmus Ristolainen

text: Tammikuussa 2013 NHL:n kykyjenetsijäpalvelu listasi Ristolaisen Pohjois-Amerikan ulkopuolella pelaavista kenttäpelaajista kolmanneksi NHL:n varaustilaisuuteen 2013. Hän oli myös listan ensimmäinen puolustaja. Huhtikuun rankingissa Ristolaisen sijoitus oli neljäs. Kesäkuun varaustilaisuudessa Buffalo Sabres varasi Ristolaisen ensimmäisen kierroksen kahdeksantena pelaajana. Heinäkuussa Ristolainen teki Buffalo Sabresin kanssa kolmivuotisen tulokassopimuksen.


title: Rasmus Ristolainen

text: Syksyllä 2013 Ristolainen sai harjoitusleirin päätteeksi paikan joukkueen kokoonpanosta ja teki NHL-debyyttinsä kauden 2013–2014 avausottelussa 2. lokakuuta 2013 Detroit Red Wingsia vastaan. Hän sai ottelussa jääaikaa 16.44 minuuttia. Ristolainen teki ensimmäisen NHL-maalinsa 25. lokakuuta 2013 ottelussa Florida Panthersia vastaan.


title: Rasmus Ristolainen

text: NHL-kauden 2015–2016 Ristolainen aloitti vahvasti ja sai jatkuvasti runsaasti peliaikaa. Jo 29 runkosarjaottelun jälkeen hän oli rikkonut yhden kauden piste-ennätyksensä kerättyään tehopisteet 7+14=21. Torstai-iltana 10. joulukuuta 2015 Ristolainen teki NHL-uransa ensimmäisen hattutempun. Edellisen kerran Buffalo Sabresin puolustajista hattutempun oli tehnyt Phil Housley vuonna 1988. Ristolaisen kaikki maalit syntyivät ottelun viimeisessä erässä. Koko NHL:ssä puolustaja oli edellisen kerran tehnyt kolme maalia yhdessä erässä vuonna 1998, jolloin asialla oli Al MacInnis. "Urheilusanomien" NHL-kirjeenvaihtaja Sami Hoffren nimesi hattutempun "Syksyn suoritukseksi".


title: Rasmus Ristolainen

text: Joulukuussa 2015 yhdysvaltalainen televisio- ja radioyhtiö "CBS Sports" arvioi Ristolaisen Buffalo Sabresin arvokkaimmaksi pelaajaksi. "Buffalo satsasi täksi kaudeksi runsaasti hyökkäykseen, mutta suurin kehitys joukkueessa on nähty 21-vuotiaan Ristolaisen kohdalla. Hän näyttää jo nyt olevan joukkueensa ykköspuolustaja ja hänestä voi hyvin tulla koko puolustuksen tukipilari tulevaisuutta varten", arvioi CBS Sports.


title: Rasmus Ristolainen

text: Ristolainen teki kuuden vuoden jatkosopimuksen Buffalo Sabresin kanssa lokakuussa 2016. Sopimus takaa hänelle 5,4 miljoonan dollarin vuositulot eli yhteensä 32,4 miljoonaa dollaria.


title: Rasmus Ristolainen

text: Ristolainen pelasi alle 18-vuotiaiden Ivan Hlinkan muistoturnauksessa vuosina 2010 ja 2011 sekä World U-17 Hockey Challengessa vuosina 2010 ja 2011, joista ensimmäisessä turnauksessa hän oli Suomen joukkueen ainoa vuonna 1994 syntynyt pelaaja. Hänet valittiin Pohjola-leirin tähdistökentälliseen vuonna 2009. Alle 18-vuotiaiden MM-kilpailuissa 2012 Ristolainen toimi Suomen varakapteenina. Hänet valittiin Saksaa vastaan pelatun puolivälieräottelun päätteeksi Suomen ottelun parhaaksi pelaajaksi.


title: Rasmus Ristolainen

text: Ristolainen pelasi alle 20-vuotiaiden MM-kilpailuissa vuosina 2012, 2013 ja 2014. Hän oli vuoden 2013 turnauksessa Suomen tehokkain puolustaja Ville Pokan kanssa tehoilla 2+4=6. Ristolainen toimi myös joukkueen kapteenina turnausta edeltäneissä harjoitusotteluissa. Vuoden 2014 turnauksessa hän oli Suomen varakapteeni ja ratkaisi joukkueelle maailmanmestaruuden tehtyään jatkoajalla 2–3-voittomaalin turnauksen isäntäjoukkue Ruotsia vastaan. Ristolainen valittiin koko turnauksen parhaaksi puolustajaksi ja tähdistökentälliseen.


title: Rasmus Ristolainen

text: Suomen A-maajoukkueessa Ristolainen on pelannut kahdeksan ottelua tehden yhden syöttöpisteen. Hänet valittiin Suomen ensimmäiseen MM-leiriryhmään vuoden 2013 turnaukseen. Ristolainen teki A-maajoukkuedebyyttinsä ensimmäisessä Euro Hockey Challengen ottelussa 3. huhtikuuta 2013 Lyngbyssä Tanskaa vastaan ollessaan 18-vuotias. Vuoden 2015 MM-joukkueesta hän putosi viimeisten joukossa. Syksyllä 2016 Ristolainen pelasi Suomen World Cup -joukkueessa kolme ottelua ilman tehopisteitä.


title: Ramblers (yhtye)

text: Ramblers oli suomalainen rockyhtye, joka julkaisi kaksi albumia. Ensimmäisen Hi-Hat-levymerkille ja toisen Dig It-levymerkille.


title: Ramblers (yhtye)

text: Levyllä: We Don't Mind Rockin Tonite


title: Ramblers (yhtye)

text: Levyllä: Talkin' About...


title: Alppihiihdon kolmoiskruunu

text: Alppihiihdon kolmoiskruunu koostuu kolmesta eri kilpailumuodosta. Kolmoiskruunun voittaja voittaa kaikki kolme maailmancupin lajicupia samalla kaudella tai kaikki kolme kultamitalia samoissa talviolympialaisissa seuraavissa lajeissa:Vain kaksi laskijaa on pystynyt tähän.


title: Göran Wallén

text: Nils-Göran Ragnar Wallén (2. helmikuuta 1941 Helsinki – 17. joulukuuta 2018 Helsinki) oli suomalainen urheilutoimittaja.


title: Göran Wallén

text: Wallén työskenteli "Hufvudstadsbladetin" toimittajana vuodesta 1960 vuoteen 2003, jolloin jäi eläkkeelle. Hän toimi myös lehden urheilutoimituksen päällikkönä. Wallénin luottamustehtäviä olivat muun muassa Urheilutoimittajain liiton puheenjohtajuus vuosina 1982–1990 ja Euroopan urheilutoimittajien liiton (UEPS) hallituksen jäsenyys vuosina 1990–1998.


title: Göran Wallén

text: Suomen Valmentajat ry nimesi Wallénin vuoden urheilutoimittajaksi vuonna 1986. Hänet palkittiin myös Suomen liikuntakulttuurin ja urheilun ansioristillä vuonna 2001, Pro Urheilu -mitalilla vuonna 2009 ja Suomen liikuntakulttuurin ja urheilun kultaisella ansioristillä vuonna 2011.


title: Göran Wallén

text: Wallén toimitti urheiluaiheisia kirjoja, muun muassa kirjan "Rakas jalkapallo: 100 vuotta suomalaista jalkapalloa" (2007) yhdessä Yrjö Lautelan kanssa ja helsinkiläisseura Kiffenin historiikin "Mustat hurmurit – De svarta charmörerna" (2008) yhdessä Erkki Alajan ja Timo Huotisen kanssa. "Rakas jalkapallo" valittiin vuonna 2008 Vuoden urheilukirjaksi 2007.


title: Gyachung Kang

text: Gyachung Kang on vuori Himalajan vuoristossa, lähellä Nepalin ja Kiinan (Tiibetin) rajaa. Se on maailman 15. korkein vuori. Lisäksi se on maailman korkein alle 8 000-metrinen vuori, ja korkein vuori Mount Everestin (8 848 m) ja Cho Oyun (8 201 m) välillä. Ensimmäiseksi vuoren huipulle kiipesivät Y. Kato, K. Sakaizawa ja Pasang Phutar 10. huhtikuuta 1964.


title: Svislatš

text: Svislatš () eli Svislotš () on pieni kaupunki ja samanniminen piiri Hrodnan alueen länsiosissa Valko-Venäjällä lähellä Puolan rajaa. Vuoden 2009 väestönlaskun mukaan kaupungin väkiluku oli 6 886 ja koko piirin 19 539. Piirin asukaslukuun sisältyy myös 1 119 asukkaan kaupunkityyppinen taajama Porozovo ().


title: Svislatš

text: Piirissä on paikallishallinnon mukaan kolme rajanylityspaikkaa Puolaan, mutta toisaalta näitä ei luetella kansainvälisinä ylityspaikkoina. Svislatšin läpi kulkee Valko-Venäjän rautateiden Vaukavyskissa lounaaseen haarautuva rata, jotka raiteet jatkuvat Puolan puolelle. Svislatšin piirissä on useita radan seisakkeita, mutta henkilöliikenne ei aikatauluhakujen perusteella toimi. Rajan ylittävällä rahtiliikenteellä on mahdollisuus telinvaihtoihun kaupungin lounaispuolella.


Bosnia ja Hertsegovinan sosialistinen tasavalta, lyhenteeltä Bosnia ja Hertsegovinan ST (, Социјалистичка Pепублика Босна и Херцеговина, СР Босна и Херцеговина, СР БиХ) eli Bosnia ja Hertsegovinan kansantasavalta, lyhenteeltä Bosnia ja Hertsegovinan KT (, Народна Република Босна и Херцеговина, НР Босна и Херцеговина, НР БиХ), vuosina (1945-1963) oli sosialistinen tasavalta osana Jugoslavian sosialistista liittotasavaltaa vuodesta 1943 vuoteen 1992. Se on nykyisen Bosnia ja Hertsegovinan edeltäjä, ja perustettiin fasisminvastaisen vastarinnan aikana Mrkonjić Gradissa on 25. marraskuuta 1943. Sosialistinen tasavalta hajosi vuonna 1990, kun se hylkäsi kommunistiset periaatteet 1990, ja itsenäistyi 1992. Alueen pääkaupunki oli Sarajevo, joka pysyi pääkaupunkina itsenäistymisen jälkeen.


title: Ojakaali

text: Ojakaali ("Lythrum portula", myös "Peplis portula") on vaatimaton kosteikkokasvi, jota tavataan lähes koko Euroopassa. Suomessa laji on harvinainen ja luokiteltu vaarantuneeksi lajiksi.


title: Ojakaali

text: Yksivuotinen ojakaali kasvaa 3–25 cm korkeaksi. Kalju varsi on rento ja tyviosasta juurehtiva. Vihreät tai punaruskeat lehdet ovat varressa vastakkain, vastapuikeita tai kapean vastapuikeita. Lehdet ovat 0,5–2 cm pitkiä, lehden lapa on ruotia pidempi. Pienet, perättömät kukat ovat yksittäin lehtihangoissa. Kukkapohjus on kellomainen. Pitkään säilyvät verholehdet ovat suippoja, teriö puuttuu tai on verhiötä lyhyempi. Ojakaali kukkii Suomessa heinä-elokuussa.


title: Ojakaali

text: Ojakaalia tavataan lähes koko Euroopassa Pyreneiden niemimaan keskiosista Venäjän keskiosiin. Pohjoisessa levinneisyysalue ulottuu Fennoskandian eteläosiin. Islannista laji puuttuu. Ojakaalia tavataan harvinaisena myös Pohjois-Afrikasta sekä Pohjois-Amerikassa Kaliforniasta, jossa se ei kuitenkaan ole alkuperäislaji. Suomessa ojakaalia kasvaa harvinaisena Etelä- ja Kaakkois-Suomessa noin Pori-Tampere-Lappeenranta-linjan korkeudelle saakka.


title: Ojakaali

text: Ojakaali kasvaa märällä maalla tai matalassa vedessä teillä, ojissa, lammikoissa sekä järvien ja jokien rannoilla. Laji on Suomessa viime vuosikymmeninä nopeasti harvinaistunut.


title: ComColor

text: ComColor on sarja Rison valmistamia tulostimia, johon kuuluu maailman nopein mustesuihkutulostin. Siinä on PIN-koodi, 8,5-tuumainen kosketusnäyttö sekä ulostulossa tilaa 3000 sivulle. Koneita on mainostettu myös niiden halvan käyttöhinnan avulla. Tulostimet voidaan yhdistää Rison HS4000 -skanneriin, jolloin siitä tulee kopiokone. HS400 skannaa papereita automaattisesti, ja yhtä nopeasti kuin ComColorit ehtivät tulostaa. Tulostimissa on myös toiminto, joka voi automaattisesti tulostaa papereihin sivunumerot, sekä tulostuksen päivämäärän.


title: ComColor

text: Alla on lista ComColor sarjan tulostimista


title: Serbian sosialistinen tasavalta

text: Serbian sosialistinen tasavalta, lyhenteeltä Serbian ST (, Социјалистичка Република Србија, СР Србија, СРСрби) eli Serbian kansantasavalta, lyhenteeltä Serbian KT (, Народна Република Србија, НР Србија, НРСрби), vuodesta (1945-1963) oli sosialistinen tasavalta osana Jugoslavian sosialistista tasavaltaa vuodesta 1943 vuoteen 1990. Se on nykyisen Serbian edeltäjä. Serbian sosialistinen tasavalta oli Jugoslavian suurin ja väestörikkain tasavalta. Sillä oli lisäksi tärkein osa valtion taloudellisessa ja poliittisessa kehityksessä. Tasavallan pääkaupunki Belgrad oli koko Jugoslavian pääkaupunki.


title: Serbian sosialistinen tasavalta

text: Serbian sosialistisen tasavallan suurimmat etniset ryhmät lukumäärän mukaan:


title: Punainen Lanka

text: Punainen Lanka on vuonna 1974 perustettu suomalainen lauluyhtye, jonka perustajajäsenet olivat Harri Saksala, Eija Ahvo, Antti Hytti, Hasse Walli ja Jukka Hauru. Yhtyeen ensimmäinen levytys tehtiin 1975. Se oli livenä taltioitu ”Punavangin laulu” ja ilmestyi toukokuussa 1976 osana eri esittäjien albumia "Helsingin Laulufestivaali 9.-16.11.1975" Love Recordsin Eteenpäin-alamerkillä.


title: Punainen Lanka

text: Punaisen Langan ensimmäinen albumi ilmestyi toukokuussa 1976 nimellä "Punainen Lanka". Yhtyeen kokoonpano oli muuttunut ja albumilla musisoivat yhtyeen alkuperäisjäsenten Harri Saksalan (laulu, haitari, tamburiini, huuliharppu, kellot), Eija Ahvon (laulu, perkussiot) ja Antti Hytin (bassoviulu, piano, huilu, perkussiot) lisäksi Sakari Kukko (perkussiot, saksofoni, piano, huilu), Antero Jakoila (kitara, mandoliini, perkussiot) ja Ilmari Hytönen (kitara, perkussiot). Lisäksi levyn tuottaja Hasse Walli vierailee parissa esityksessä rumpalina.